Elías profetajj cheqa yupaychäw arjjatäna | Cheqpach iyawsäwi\n¿Kuna arutsa liytʼäta? Acholi Afrikáans Albanés Alemán Amárico Armenio Aymara Azerí Azerí (alfabeto cirílico) Bashkir Bassa (Camerún) Batako karo Batako toba Baulé Becol Bengalí Birmano Brasil markan amparamp parlirinakataki Búlgaro Catalán Cebuano Checo Chichewa Chile markan amparamp parlirinakataki Chino Tradicional Chino mandarín (simplificado) Chitonga Chuvash Cibemba Cingalés Citonga Colombia markan amparamp parlirinakataki Congo Corea markan amparamp parlirinakataki Coreano Criollo de las Seychelles Criollo haitiano Criollo mauriciano Croata Cuba markan amparamp parlirinakataki Danés Diula Efik Endebele Endonga Enzema Eslovaco Esloveno España markan amparamp parlirinakataki Español Estados Unidos markan amparamp parlirinakataki Estonio Ewé Feroés Finlandés Fiyiano Francés Ga Georgiano Griego Groenlandés Guaraní Gujarati Gun Hausa Hebreo Herero Hiligaynon Hindi Holandés Húngaro Ibo Ilocano Indonesio Inglés Isoko Italia markan amparamp parlirinakataki Italiano Japonés Javanés Kabiye Kannada Kayin sgaw Kazajo Kikuyu Kiluba Kiniaruanda Kirguís Kirundi Kisonge Kwangalí Kwanyama Lhukonzo Lingala Lituano Luganda Lunda Luo Macedonio Macua Malayo Malayálam Malgache Maltés Maratí Maya Mixe del norte Mongol Moré México markan amparamp parlirinakataki Ndebele (Zimbabue) Nepalés Ngäbere (o guaymí) Nias Noruego Nyaneka Náhuatl (norte de puebla) Oromo Osético Otetela Pangasinán Panjabí Papiamento (Aruba) Papiamento (Curazao) Persa Perú markan amparamp parlirinakataki Polaco Polonia markan amparamp parlirinakataki Portugués de Brasil Quechua (Ancash) Quechua (Ayacucho) Quechua (Cuzco) Quechua boliviano Rumano Rusia markan amparamp parlirinakataki Ruso Samoano Sango Sena Sepedi Serbio (Alfabeto cirílico) Serbio (alfabeto latino) Sesoto de Lesoto Shona Silozi Sranangtongo Suajili Suati Sueco Swajili (Congo) Tagalo Tahitiano Tai Tamil Telugu Tetun Dili Tigriña Tivo Totonaco Tshiluba Tsonga Tsotsil Tsuana Tumbuka Turco Turcomano Twi Tártaro Ucraniano Umbundú Urdu Vendal Vietnamita Waray-Waray Wayuunaiki Wolaita Xhosa Xitshwa Yao Yoruba Zandé Zapoteco (Istmo) Zulú Árabe\nCheqa yupaychäw arjjatäna\n1, 2. 1) ¿Kuna jan walinsa israelitanakajj uñjasipjjäna? 2) ¿Khitinakas Carmelo sat qollur makatapjjäna?\nKUNJAMSA jaqenakajj wali chʼam tukusa Carmelo sat qollur makatasipkäna ukwa Eliasajj uñjäna. Jukʼakis qhanstaskchïnjja, qhanapuniw jaqenakajj qʼala tukusitäpjjäna. Kimsa mara chikatani machʼa tiempojj jan walinakwa utjayäna.\n2 Baal diosan 450 sacerdotenakapaw jachʼa jachʼa tukusa jaqenak tayp sarapjjarakïna. Jupanakajj Elías profetar wal uñisipjjäna. Niya taqe cheqa servirinakaruw Jezabel reinajj jiwarayäna, ukampis Eliasajj jan pächasisaw cheqa yupaychäw arjjataskakïna. Ukampis ¿aguantaskakisapänti? Jupa sapakejj kunarak jiwas contra luraspasti sasaw uka kʼari profetanakajj amuyapjjpachäna (1 Rey. 18:4, 19, 20). Eliasar wal uñisiri Acab reyis ukar purirakïnwa.\n3, 4. 1) ¿Kunatsa Eliasajj ajjsarayaspachäna? 2) ¿Kuna jisktʼanakarus qhanañchasiskani?\n3 Elías profetatakejj uka urojj wali muspharkañapunïñapänwa. Uka qollur makatirinakajja, khitis jukʼamp chʼamanejj ukwa uñjapjjañapäna, Jehová Diosacha, jan ukajj jan wali lurir jaqenakacha. ¿Kunjamakis Eliasajj jikjjataspachäna? Kunjamtï Biblian siskejja, jupajj “jiwasjam jaqekirakïnwa,” ukhamajj ajjsarayaspachänwa (Santiago 5:17 liytʼasiñapawa). Diosat jitheqtir jaqenaka, Diosar kutkatasir mä rey ukat jaqe jiwayir sacerdotenakaw ukankapjjäna, ukhamajj sapakiw Eliasajj amuyaspachäna (1 Rey. 18:22).\n4 ¿Kunjamatsa israelitanakajj ukhamar purtʼasipjjäna? ¿Kunsa uka sarnaqäwit yateqsna? Elías profetan iyawsäwipat yatjjatañäni ukat kunjamsa ukajj yanaptʼistaspa uksa amuyarakiñäniwa.\nMä jan waltʼäwiw utjäna\n5, 6. 1) ¿Kuna jan waltʼäwis Israelan utjäna? 2) ¿Kunjamsa Acab reyejj kunatï Dios nayraqatan jan askïki uk luräna?\n5 Cheqa yupaychäwejj wali jiskʼachata jan yäqata ukhamakëjjänwa, ukwa Eliasajj jan kun lurirjamäsajj uñjäna. Walja maranakaw israelitanakajj yaqha markankir diosanakar yupaychañ laykojj Jehová Diosar jaytanukupjjäna. Ukat Eliasan tiempopanjja, jukʼampïnwa.\n6 Acab reyejj Jezabel warmimpiw casarasïna, jupajj Sidón markankir reyin phuchapänwa. Ukajj janipuniw Diosatakejj askïkänti. Uka warmejj Jehová Diosar yupaychañwa qʼal chhaqtayañ munäna ukat taqenis Baal diosar yupaychapjjaspa ukwa munarakïna. Ukspachaw Acab reyejj warmipar istʼasajj Baal diosar yupaychañataki mä templo ukat mä altar lurayäna. ¡Jupaw nayraqat uka kʼari diosar yupaychäna! (1 Rey. 16:30-33.)\n7. 1) ¿Kunatsa Baal diosar yupaychañajj sinti jan walipunïnjja? 2) Machʼajj qawqha tiempönsa uka toqet Bibliajj janiw may may parlkiti sasajja, ¿kunatsa sissna? ( Recuadro uñjjattʼäta.)\n7 ¿Kunatsa Baal diosar yupaychañajj sinti jan walipunïnjja? Nayraqatjja, cheqa Diosar serviñatwa jaqenakar jitheqtayäna. Ukat Baal diosar yupaychirinakajj jan sinttʼasiri qʼañunak lurir jaqenakäpjjänwa. Uka diosar yupaychasaw wachoq juchanak lurapjjerïna ukat uka juch lurañatakiw chach warminakas cuerpop aljasipjjerïna, wawanak kunwa sacrificiot loqtapjjerïna. Ukatwa Jehová Diosajj machʼa tiempow utjani sasin Acab reyir yatiyañapatak Elías profetar khitäna, ukat ‘nayajj siskä ukhakamäniw’ sasaw jupajj sarakïna (1 Rey. 17:1). Elías profetajj mä qawqha maranakatwa Acab reyin ukar wasitat saräna, “taqe markpacharu ukat Baal diosan taqpach sacerdotenakaparu Carmelo sat qollun tantachtʼam” sañataki. *\nBaal diosar yupaychas jan walinak lurapjjerïna ukanakjja, jichhürunakan lurasiskakiwa\n8. Baal diosar yupaychañ toqet yatjjatañajja, ¿kunjamsa yanaptʼistaspa?\n8 Baal diosar yupaychañ toqet yatiñajj janiw kunans yanaptʼkistuti sasaw yaqhepajj amuyapjje. Jïsa, uka diosar yupaychañatakejj janiw templonakasa ni kuna altaras utj-jjeti. Ukampis ukajj janiw jan yäqkañ sarnaqäwikïkiti (Rom. 15:4). Baal sutejj “dueño” jan ukajj “uywiri” sañ muni. Jichhürunakanjja, taqe chʼamani Diosar “uywiriparjam” uñjañat sipansa, jaqenakajj yaqhanakaruw “uywiripäpkaspas” ukham uñjapjje. ¿Kunapachas uk lurapjje? Kunapachatï jaqenakajj qollqe jikjjatañaru, jachʼa yateqañ utanakar sarañaru, kusistʼañanakaru, wachoq juchanakaru ukat yaqha ukhamanakar chuym uchapjje ukhajja, ukanakarus diosaparjam uñjapkaspa ukhamawa (Mat. 6:24; Romanos 6:16 liytʼasiñapawa). Baal diosar yupaychasa jan walinak lurapkäna ukanakjja, jichhürunakan lurasiskakiwa. Ukhamajj kuntï khä arunakan paskäna uka toqet lupʼiñajja, khitirus taqe chuym servisktan uk amuyasiñatakiw yanaptʼistani.\n¿Kunjamatsa ‘pä chuym sarnaqapjjäna’?\n9. 1) Baal diosar yupaychañajj inamayätap uñachtʼayañatakejja, ¿kunatsa Carmelo qollojj wali askïpachäna? (Qhanañchäwip uñjjattʼäta.) 2) ¿Kamsänsa Eliasajj markarojja?\n9 Carmelo sat qollu patatjja, wali sumwa taqe kunas uñjasïna. Mediterráneo sat jachʼa lamar qota, Cisón cheqankir suma vallenakapa ukat alay toqenkir Líbano sat cheqan utjki uka qollunakas uñjasirakïnwa. * Ukampis Inti qhantankipan uka cheq uñjañajj wali llakkañänwa. Jehová Diosaw Abrahaman wawanakaparu uka suma oraq churäna, ukampis janiw nayrjamäjjänti, chʼusa, lupins wañsuta wasar pampakëjjänwa. Diosan markapaw jan sum amuytʼasirïpjjatap laykojj ukham uka oraq qʼal tukjjapjjäna. Uka cheqan tantachatapkäna uka israelitanakar jakʼachasisaw Eliasajj akham säna: “¿Kunapachkamasa jumanakajja pä chuyma sarnaqapjjätajja? Tatitutejj cheqa Diosächi ukajja, jupar arkapjjam, jan ukajj Baal diosatï cheqächi ukajja, juparuwa arkapjjañamajja” sasa (1 Rey. 18:21).\n10. ¿Kunatsa israelitanakajj ‘pä chuyma sarnaqapjjäna’ sistanjja, ukat kunsa armasipjjäna?\n10 “Pä chuyma” sasajja, ¿kunsa Eliasajj sañ munäna? Israelitanakajja, Jehová Diosarut yupaychapjjani, jan ukajj Baal diosaruch yupaychapjjani uk ajllipjjañapjja janiw amuyasipkänti. Paypacharuw yupaychañ munapjjäna. Jan walinak lurasa yupaychasaw Baal diosar kusisiyañ munapjjäna, maysa toqetsti, Jehová Diosan yanaptʼapwa munapjjarakïna. Baal diosaw yapunakasarusa ukat uywanakasarus bendicini ukat ‘ejercitonakan Jehová Diosaparakiw’ nuwasïwinakan arjjatistani sasaw amuyapjjpachäna (1 Sam. 17:45). Ukampis ¡Jupa saparuk yupaychsna ukwa Jehová Diosajj muni! Israelitanakajj uk armasipjjänwa, jichhürunakanjja waljaniw uk armasipjjaraki. Taqe kun Luriri Diosarukiw yupaychañasa, ukat ukwa Jupas mayirakistu. Ukhamajj idolonakampi, jan ukajj yaqha ukhamanakampi Diosar yupaychañajj janipuniw Jupatakejj walïkiti ukat chuym ustʼayaraki (Éxodo 20:5 liytʼasiñapawa).\n11. Kuntï Eliasajj Carmelo qollun siskatayna uka arunakajja, ¿kun lurañatakis chʼamañchtʼistu?\n11 Israelitanakajj Jehová Diosaru ukat yaqha diosanakaruw yupaychañ munapjjäna. Jichhürunakanjja, waljaniw “baal” diosanakarus yupaychapjjaspa ukham sarnaqasajj Diosar serviñat saranukupjje. Kunjamsa Jehová Diosar yupaychasktan ukat kunas jiwasatakejj jukʼamp wakiskirïki uk amuytʼasiñasatakiw Elías profetan arunakapar istʼañajj yanaptʼistani.\nMä amtaruw puripjjañapäna\n12, 13. 1) ¿Kun lurañsa Eliasajj amtäna? 2) ¿Kunjamsa Eliasjam Diosar atinisitas uñachtʼaytanjja?\n12 Baal diosatak mä altar lurapjjam ukat ukanwa mä sacrificio loqtasajj nina apayaniñapatak mayisipjjäta, sasaw Eliasajj kʼari sacerdotenakar säna. Jupas ukhamarakiw lurañapäna, ¿kuna amtampis uk lurañ munäna? Jupa pachpaw akham säna: “¡Kawkïr diosatejj nina apayankani, ukawa cheqpacha Diosänejja!” sasa. Khitis cheqpach Diosajja uk Eliasajj sum yatïna. Cheqas wali iyawsäwinïtap laykuw fácil nina aqtañapatak uka sacerdotenakar jaytäna. Jumanak qalltapjjam sasaw säna. Ukhamajj sacrificio lurañataki mä toro ajllisaw uka sacerdotenakajj Baal diosapar rogtʼasiñ qalltapjjäna (1 Rey. 18:24, 25). *\n13 Janiw ukham milagronakajj utj-jjeti. Ukampis Jehová Diosajj pachpakïskiwa, kunjamtï Eliasajj Jupar taqe chuym atiniskänjja, ukhamarakiw jiwasajj atinisiñasa. Sañäni, maynitï Bibliat jan wal parlani ukhajja, janiw ajjsarayasisajj jan parljjañapatak jarkʼañasäkiti. Eliasat yateqasisajja, Diosaw uk sum qhanstayaskani sasaw atinisiñasa. ¿Kunjamsa uk lurañäni? Jiwasan amuyusaki parlañat sipansa, Diosan amuytʼayat Aruparuw atinisiñasa, ukaw jan walinak ‘cheqañchani’ (2 Tim. 3:16).\nEliasatakejj Baal diosar yupaychañajj inamayakïnwa, kʼari diosätap taqen uñjkataw uñachtʼayañ munäna\n14. ¿Kunjamsa Eliasajj kʼari profetanakar phenqʼachäna, ukat kunatsa ukham luräna?\n14 Kʼari profetanakajj sacrificio loqtasaw “¡istʼapjjetay Baal!” sasajj kutin kutin diosapar arnaqasipjjäna. Ukampis walja horanakas pasjjchïnjja, “janiw kuna arusa istʼaskänti” sasaw Bibliajj qhanañchi. Chika uröjjäna ukhaw Eliasajj uka profetanakar phenqʼachañ qalltäna. Baal diosajj jumanakar istʼañatakejj janiw tiemponïkpachati. ¡Inas bañonkaskchi! Jan ukajj ikiskpachawa, sartayañatak “jachʼat artʼapjjam” sasaw säna. Cheqansa, Eliasatakejj Baal diosar yupaychañajj inamayakïnwa, kʼari diosätapjja taqen uñjkataw uñachtʼayañ munäna (1 Rey. 18:26, 27, NM).\n15. Jehová Diosat sipansa yaqha diosanakar arkañajj inamayakïtapjja, ¿kunjamsa Baal profetanakan sarnaqäwipajj uñachtʼayistu?\n15 Eliasar istʼasajj jukʼampiw uka profetanakajj arnaqasipjjäna, “ukhamarak cuchillompisa, lancetampisa kharinoqasipjjäna, kunjamatï jupanakajj lurapjjerïkäna ukhama, wilamayjtaki lurjasiñkama”. Ukampis inamayakïnwa, “janiw kuna arusa utjkänti. ¡Janiw khitis istʼankänti, ni jayskarakïnsa!” (1 Rey. 18:28, 29.) Janiw kuna Baal diosas utjkänti. Jaqenakaru Diosat jitheqtayañatak Supayan uñstayat mä diosakïnwa. Cheqansa, Jehová Diosakiw suma uywirïsäspa. Yaqha diosanakar arkapki ukanakajja, phenqʼachata chuymas pʼakintata ukhamaw jikjjatasipjjani (Salmo 25:3 ukat 115:4-8 liytʼasiñapawa).\nCheqpach Diosaw jay säna\n16. 1) Eliasajj altar askichkäna ukhajja, ¿kunsa israelitanakajj amtapjjpachäna? 2) ¿Kunjamsa Eliasajj Diosar taqe chuyma atinisitap uñachtʼayäna?\n16 Jaypʼöjjäna ukhaw Eliasajj sacrificio loqtañatak wakichasïna. Nayraqatjja, Jehová Diosan mä altarapwa askichäna, cheqa yupaychäwir uñisirinakaw uk tʼunjjapjjpachäna. 12 qalanakampiw uka altar luräna. Moisesan tiempopanjja, Israel markajj 12 tribunïnwa, jupanakaruw Diosajj Leyinak churäna. Jichhajj 10 tribukiw utj-jjäna, ukampis Diosan Leyiparjamaw sarnaqasipkakiñapäna, uk amtayañatakiw Eliasajj 12 qalanakamp uka altar lurpachäna. Sacrificio wakichasajja, umampiw qʼal warjjatäna. Uka umajj Mediterráneo sat jachʼa lamar qotatäpachänwa. Ukat altar muytpacharu mä qʼawa lurasaw umamp phoqtʼayäna. Nina jan ratuk naktañapatakejj kunaymaninakwa luräna. Ukhamatwa Diosar taqe chuyma atinisitap uñachtʼayäna, janipuniw amtap phoqhasiñapatakejj kunas jarkʼkaspati (1 Rey. 18:30-35).\nEliasajj israelitanakat llakisiskakïnwa, ukatwa arrepentisipjjañapatak ‘jawsam’ sasin Jehová Diosar oracionapan säna\n17. Kunas llakisiyäna ukjja, ¿kunjamsa Eliasajj oracionapan uñachtʼayäna, ukat kunjamsa jiwasajj Diosat mayisajj jupat yateqassna?\n17 Kunas llakisiyäna ukwa Eliasajj altʼat chuymampi Diosat mayisïna. Nayraqatjja, “Jehová Diosakiw Israelan Diosapajja”, sasin taqenir uñachtʼayañaw Eliasatakejj jukʼamp wakiskirïna. Janiw Baal diosäkänti. Jupajj Diosan mä servirikïtapwa uñachtʼayañ munarakïna, ukhamajj taqe jachʼañchäwejj Diosatakïñapänwa. Ukat israelitanakat llakisiskakïnwa, ukatwa arrepentisipjjañapatak ‘jawsam’ sasin Jehová Diosar säna (1 Rey. 18:36, 37). Jan iyawsäwinïpjjatapatjja, kunayman jan walinakwa utjayapjjäna, ukampis Eliasajj jupanakat sinttʼasiskakïnwa. ¿Oracionanakasajj ukhamarakiti? Diosar taqe chuyma munasitassa, altʼat chuymanïtassa ukat yanaptʼa munapki ukanakat khuyaptʼayasitassa ¿uñachtʼayarakiti?\n18, 19. 1) ¿Kunjamsa Jehová Diosajj Eliasan mayisitapar istʼäna? 2) ¿Kamsänsa Eliasajj israelitanakarojja, ukat kunatsa Baal diosan sacerdotenakapajj jiwayatäpjjañapäna?\n18 Eliasajj oracionan mayiskäna ukhajja, “¿Jehová Diosajj uka kʼari Baal diosjamäpachati?” sasaw waljanejj jisktʼasipjjpachäna. Ukampis mayisiñ tukuyäna ukhaw taqe kunas sum qhanstjjäna. Jehová Diosan ninapaw ‘saraqanïna, ukatsti naktayañatak loqtäwirojj qʼal nakhantäna, lawanakarusa, ukhamarak qalanakamppacha, laqʼamppacha, ukhamarak qʼawankkäna uka umamppachawa wañsuyäna’ (1 Rey. 18:38). ¡Wali muspharkañapunïpachänwa! ¿Israelitanakajj kamsapjjpachänsa?\n‘Jehová Tatitun ninapaw saraqanïna’\n19 ‘¡Jehová Tatituw cheqpach Diosajja! ¡Jehová Tatituw cheqpach Diosajja!’ sasaw artʼapjjäna (1 Rey. 18:39). Ukhakiw amuyasipjjäna. Ukampis alajjpachat nina saraqanir uñjasaki Jehová Diosaw cheqpach Diosajja, sañajj janiw cheqpach iyawsäwinïpjjatap uñachtʼaykänti. Ukhamajj Diosan Leyinakap phoqhasa iyawsäwinïpjjatam uñachtʼayapjjam sasaw Eliasajj mayïna. ¡Ukwa nayratpach lurapjjañapäna! Uka Leyinakarjamajja, kʼari profetanakasa ukat idolonakar yupaychirinakasa jiwayatäpjjañapänwa (Deu. 13:5-9). Baal diosan sacerdotenakapajj Jehová Diosaruw wal uñisipjjäna ukat amtap jan phoqhasiñapatakejj wal chʼamachasipjjäna. Baal diosaru jakkir jiskʼa wawanakar loqtapjjäna ukhajja, jupanakajj janiw akchʼas sinttʼasipkänti. Ukhamajj ¡janiw kuna sinttʼasiñas jupanakatakejj utjañapäkarakïnti! (Proverbios 21:13 liytʼasiñapawa; Jer. 19:5.) ¡Uka kʼari sacerdotenakajj jiwapjjañapänwa! Ukatwa Eliasajj “jiwarayapjjam” sasin säna ukat israelitanakajj istʼapjjänwa (1 Rey. 18:40).\n20. Baal diosan profetanakapar jiwayañajj janiw walïkänti sirinakan amuyunakapajja, ¿kunatsa jan walïki?\n20 Kuntï Eliasajj Carmelo qollun lurkäna ukajj janipuniw walïkiti sasaw jichha tiempon yaqhep yatjjatatanakajj sapjje. “‘Yaqha diosanakar yupaychirinakarojj ukham lurañasawa’ sasaw yaqhep kʼari yupaychirinakajj lurapjjaspa” sasaw yaqhep jaqenakajj amuyapjjaraki. Cheqas ukham lurir jaqenakajj utjiwa. Ukampis Eliasajj janiw jupanakjamäkänti. Jehová Diosar istʼasaw uka jan wali jaqenakar jiwarayäna. Maysa toqetsti, jichhürunakajj janiw cheqa cristianonakajj jan wali jaqenakamp nuwasipjjañapäkiti, jan ukasti, kuntï Jesusajj Pedror siskäna ukarjamaw sarnaqapjjañapa, jupajj akham sänwa: “Espadamjja imañaparu imasjjam. Espadampi nuwasirejja, espadampi jiwayatarakïniwa” sasa (Mat. 26:52). Jutïrinjja, Jehová Diosaw Jesucristo yoqap toqejj taqe kunsa cheqaparjam uñjani.\n21. ¿Kunatsa Eliasan iyawsäwipat yateqasiñajj taqenitak wali askejja?\n21 Sum sarnaqasaw cheqa cristianonakajj iyawsäwip uñachtʼayapjjañapa (Juan 3:16). Eliasajj wali sum uka toqet yatichawayistu. Jupajj Jehová Diosarukiw yupaychäna ukat ukham lurapjjañapatakiw yaqhanakar chʼamañchtʼarakïna. Baal diosar yupaychañajj inamayakiwa, jaqenakaru Jehová Diosat jitheqtayañatak Supayan uñstayat mä diosakiwa, sasaw jan ajjsaras qhanañchäna. Ukampis ukham lurañatakejj janiw jupapachparuk atiniskänti, jan ukasti Diosaruw atinisïna. Cheqansa, Eliasajj cheqa yupaychäw arjjatäna, jupan iyawsäwipat yateqasiñajj wali askipunïspawa.\n¿Machʼajj qawqha tiempönsa?\nMachʼajj niyaw tukusjjani sasaw Eliasajj Acab reyir yatiyäna. Machʼaw utjani sasin arskäna ukhatjja, ‘kimsa mara pasatatwa’ uk yatiyäna (1 Rey. 18:1). Ukat mä qawqha tiempotwa Jehová Diosajj jallu puriyäna. Ukatwa yaqhepajj janïr kimsa mara phoqhaskipanwa jallojj purjjatpachäna sasin amuyapjje. Ukampis ‘kimsa mara chikaniw’ machʼajj utjäna, sasinwa Jesusampi ukat Santiagompejj qhanañchapjjäna (Luc. 4:25; Sant. 5:17). ¿May mayti parlapjjpachäna?\nJaniwa. Ak amtañasawa, nayra Israel markanjja niya sojjta phajjsinakaw jallojj jan purirïkänti. Ukhamajj sojjta phajjsi jila jallun jan purjjatapatwa Eliasajj machʼaw utjani sasin Acab reyir yatiyäna. Cheqansa, sojjta phajjsi nayraw uka machʼajj qalltjjäna. Machʼaw utjani sasin Eliasajj arskäna ukat machʼajj tukusjjaniw siskän ukhakamajj ‘kimsa maraw’ pasjjäna. Ukhamajj Carmelo qollun israelitanakajj tantachasipkäna ukhakamajja, ‘kimsa mara chikataniw’ machʼajj utj-jjäna.\nEliasajj machʼaw utjani sasin Acab reyir yatiykäna uka toqet amuytʼañäni. Baal diosarojj “qenayankir caballor latʼjjatata dios” sasaw jaqenakajj sapjjerïna, jupaw waña tiempo tukuyatarojj jallu puriyi sasaw amuyapjjerïna. Ukhamajj jallun jan purjjatapatjja, “¿kawkinkis Baal diosajja, ukat kunapachas jallu puriyanini?” sasaw jisktʼasipjjpachäna. Jallojj janiw purkaniti kunapachkamatï nayajj arskä ukhakama sasin Eliasajj siskäna ukajja, kʼari yupaychirinakatakejj janiw cheqaw sañjamäkpachänti (1 Rey. 17:1).\n^ tʼaqa 7 “ ¿Machʼajj qawqha tiempönsa?” sat recuadro uñjjattʼäta.\n^ tʼaqa 9 Carmelo qollojj chʼojjña, walja qoqanakani ukhamawa. Lamar qotatwa thayajj thaytʼani, ukhamajj urpunakasa, jallusa ukat sullas uka cheqan utjapuniwa. Khä tiemponjja, Baal diosaw jallu apayani sasaw sapjjerïna, ukatwa uka diosar uka qollun yupaychapjjerïna. Ukampis uka cheqajj chʼusa wasar pampakëjjänwa, ukhamajj Baal diosar yupaychañajj inamayätap uñachtʼayañatakejja, uka cheqajj askipunïnwa.\n^ tʼaqa 12 Eliasajj ‘janiw ninampi nakkatayapjjätati’ sasaw uka sacerdotenakar säna. Khä tiemponjja, kʼari yupaychirinakan altaranakapajj manqha toqen jan uñjkañ mä jiskʼa pʼiyanïpjjänwa, sasaw yaqhep yatjjatatanakajj sapjje. Ukhamatwa ninas mä akatjamat naktkaspa ukham jaqenakar amuyayapjjäna.\nJehová Diosaruk yupaychañajj kunja wakiskirisa ukjja, ¿kunjamsa Eliasan sarnaqäwipajj yatichistu?\nBibliat jan wal parliri jaqenakamp jikisiñäni ukhajja, ¿kunjamsa Eliasat yateqassna?\nEliasajj Carmelo qollun lurkäna uka mayisitapatjja, ¿kunsa yateqsna?\n¿Kuna toqenakansa Eliasan iyawsäwipat yateqasiñ munasma?\nElías profetajj cheqa yupaychäw arjjatäna\nKuna tiemponsa jakapjjäna\nABEL “Jiwatäkchisa, parlaskakiwa”\nNOÉ ‘Diosan munañaparjamaw sarnaqäna’\nABRAHAM ‘Iyawsäwinïpki taqe ukanakan awkipawa’\nRUT “Arkämaw kawkharutï sarkäta ukharu”\nRUT ‘Suma sarnaqer warmïnwa’\nANA Diosaruw taqe llakinakap katuyäna\nSAMUEL Janipuniw Jehová Diosat jitheqtkänti\nSAMUEL Jan waltʼañanakansa nayrar sartaskakïnwa\nABIGAIL Suma amuytʼasir warmi\nELÍAS Cheqa yupaychäw arjjatäna\nELÍAS Jan qarjtasaw suyäna\nELÍAS Diosampiw chuymachtʼayasïna\nJONÁS Pantjasitanakapatwa yateqäna\nJONÁS Khuyaptʼayasirïñwa yateqäna\nESTER Diosan markaparuw arjjatäna\nESTER Yatiñampi jan ajjsartʼasa ukat mayninakan askip thaqhasaw sarnaqäna\nMARÍA “¡Nayajj Tatitun serviripätwa!”\nMARÍA “Lupʼisaw chuymaparu imäna”\nJOSÉ Familiaparojj wali sum uñjäna\nMARTA “Nayajj iyawstwa”\nPEDRO Pächasiñampisa, ajjsarañampisa janiw atipayaskänti\nPEDRO Janipuniw jaytanukusirïkänti\nPEDRO Perdonañwa yateqäna\nText Aka archivonakanwa qellqatanak apaqasma Jupanakjam iyawsäwinïpjjañäni\nAudio Aka archivonakanwa grabacionanak apaqasma Jupanakjam iyawsäwinïpjjañäni


Semanan apaski uka tantachäwitak yaqha yanaptʼanaka\nCristianjam Jakañataki ukat Yatiyañataki | Diciembre 2017\n¿Kuna arutsa liytʼäta? Abua Abui Acholi Afrikáans Albanés Alemán Alemán bajo Altaico Aluro Amárico Armenio Asamés Ateso Aucano Aymara Ayá Azerí Azerí (alfabeto cirílico) Bambara Bashkir Bassa (Camerún) Batak simalunguno Batako karo Batako toba Baulé Becol Bengalí Biak Birmano Bislama Boulou Brasil markan amparamp parlirinakataki Búlgaro Caboverdés Camboyano Catalán Cebuano Chabacano Changana (Mozambique) Checo Chichewa Chino Tradicional Chino cantonés (simplificado) Chino cantonés (tradicional) Chino mandarín (simplificado) Chitonga Chitonga de Zimbabue Chokue Chol Chuabo Chuvash Cibemba Cinamwanga Cingalés Citonga Congo Coreano Criollo de las Seychelles Criollo haitiano Criollo inglés de Belice Criollo mauriciano Criollo portugués Croata Dangme Danés Dayak Digor Diula Duala Edo Efik Embunda Endebele Endonga Endáu Enzema Eslovaco Esloveno Español Estonio Ewé Feroés Finlandés Fiyiano Fon Francés Ga Galés Garífuna Georgiano Gokana Griego Groenlandés Guaraní Gujarati Gun Hausa Hebreo Herero Hiligaynon Hindi Hmong (blanco) Holandés Húngaro Iban Ibanag Ibinda Ibo Ilocano Indonesio Inglés Ishan Islandés Isoko Italiano Japonés Javanés Kabiye Kachin Kannada Kaonde Kayin sgaw Kazajo Kekchí Khana Kikamba Kikongo Kikuyu Kiluba Kimbundu Kiniaruanda Kipende Kirguís Kiribatiano Kirundi Kisi Kisonge Konkani (alfabeto latino) Krío Kurdo Kurdo (alfabeto latino) Kurdo kurmanyí del Cáucaso Kwangalí Kwanyama Kyangonde Lao Lenie Letón Lhukonzo Lifu Lingala Lituano Lomue Luganda Lunda Luo Luvale Macedonio Macua Malayo Malayálam Malgache Maltés Mam Mambue-Lungu Mapudungún Maratí Maya Mazateco de Huautla Mendé Mingreliano Mixe del norte Mixteco (Guerrero) Mizo Mongol Moré Motu Navajo Ndebele (Zimbabue) Nepalés Ngäbere (o guaymí) Nias Niueano Noruego Nyaneka Nyungwe Náhuatl (Centro) Náhuatl (Guerrero) Náhuatl (Huasteca) Náhuatl (norte de puebla) Okpe Oriyá Oromo Osético Otetela Otomí Pangasinán Panjabí Papiamento (Curazao) Persa Pidgin camerunés Pidgin de las islas Salomón Pidgin nigeriano Polaco Ponapés Portugués de Brasil Portugués europeo Purépecha Quechua (Ancash) Quechua (Ayacucho) Quechua (Cuzco) Quechua boliviano Quichua de Chimborazo Quichua de Imbabura Quiché Rarotongués Romaní (Macedonia) Romaní de Macedonia (alfabeto cirílico) Romaní de Serbia Romaní del sur de Grecia Rumano Runyankore Ruso Rutoro Samoano Sango Saramacano Sena Senga Sepedi Serbio (Alfabeto cirílico) Serbio (alfabeto latino) Sesoto de Lesoto Sesoto de Sudáfrica Shona Sidama Silozi Sranangtongo Suajili Suati Sueco Sundanés Swajili (Congo) Tagalo Tahitiano Tai Tamil Tandroy Tankarana Tarahumara central Tayik Telugu Tetun Dili Tigriña Tivo Tlapaneco Tojolabal Tok pisin Tongano Totonaco Tseltal Tshiluba Tsonga Tsotsil Tsuana Tumbuka Turco Turcomano Tuvaluano Twi Tártaro Ucraniano Uhobo Uigur (alfabeto cirílico) Umbundú Urdu Uruund Uzbeko Vascuence Vendal Vezo Vietnamita Wallisiano Waray-Waray Wayuunaiki Wolaita Xhosa Xitshwa Yao Yoruba Zandé Zapoteco (Istmo) Zapoteco (Lachiguiri) Zulú chin haka chin haka Chin haka gallego sanguir valenciano Árabe Ñanya Ñemba\nEnero de 2018 maratjja, semanan apaski uka tantachäwitakejj yaqha yanaptʼanakaw utjani: Notanaka, dibujonaka ukat videonakampi. Ukajja Internetan Traducción del Nuevo Mundo de las Santas Escrituras (nwtsty) Bibliajj yatjjatañatak utji ukarjamaw lurasini. Pachpa arusat janïras utjkchejja, uka yanaptʼajj tantachäwinakatak sum wakichtʼasiñatakiw yanaptʼistani. Jukʼampisa Jehová Diosar jakʼachasiñatakiw yanaptʼistani, jupajj munasiri wali yatiñani Diosawa.\nNotanakajja, kunjamsa jakasipjjäna, kawkinsa pasäna, kuna arsa parlapjjäna ukanakwa walja versiculonakat qhanañchistani.\nJewqʼeskiri micha pawila: Nayra michachuwanakajj ñeqʼet luratänwa, olivo aceitempiw naktayapjjerïna, linot lurat pawilo uchapjjarakirïna. ‘Jewqʼeskiri micha pawila’ sasin, jaqokipaski uka arojja, niya jiwtʼirjam jan ukajj jiwtʼat mä michat jewqʼejj mistki uk sañ munaspa. Isaías 42:3 qellqatäki uka profeciarjamajja, Jesusajj wali sinttʼasirïnwa, janipuniw humildenakarusa ni jiskʼachatanakarus jukʼamp aynañchtʼaykänti jan ukasti Diosar jakʼachasipjjañapatakiw yanaptʼäna.\nCheqpachapuni: Hebreo arut griego arur Amén sas jaqokipaski uka arojja, “ukhamäpan” jan ukajj “cheqpachapuni” sañwa muni. Jesusajj uka arunakampiw profecianakatsa kuntï lurañ amtkäna ukanakatsa parlañ qalltirïna. Ukhamatwa arunakapajj cheqätapa, confiykañätap uñachtʼayäna. Jesusajj “cheqpachapuni” sasin aytkäna uka arojja, Biblianakwa qellqatajj uñsti. Kunjamtï Juan libron qellqatäkejja, (amén amén) uka arojj pä kuti juntuki uñstki ukhajja, “cheqpachapuniw” sasin jaqokipasiwayi (Jn 1:51).\nFotonakasa, uñachtʼäwinakasa, videonakasa Biblian yatichäwinakap sumpach amuytʼañatakiw yanaptʼistani.\nBetfagué, Olivos Qollu, Jerusalén\nAka videonjja, Jerusalén markar inti jalsu toqet purki uka thakwa uñachtʼayistu, Biblian parlki uka Betfagué markajj uka cheqankpachänwa, jichhürunakanjja et-Tur markat uñtʼatawa. Uka thakejj Olivos Qollukamaw puri. Betania markajj Betfagué markat inti jalsu toqenkänwa, Olivos Qollut inti jalsu thiyankänwa. Jesusajj discipulonakapampi Jerusalén markar sarirïna ukhajja, Betania markanwa alojasipjjerïna. Jichhürunakanjja el-Ázariyeh (El Éizariya) sat markat uñtʼatäjjewa, árabe arunjja uka sutejj “Lazaron lugarapa” sañwa muni. Ukhamajja Jesusajj Martana, Mariana ukat Lazaron utapanwa alojaspachäna (Mt 21:17; Mr 11:11; Lu 21:37; Jn 11:1). Jesusajj Betaniat Jerusalenar sarirïna ukhajja, videon uñjaski ukar uñtasit thaknamwa sarirïpachäna. 9 de nisán 33 maranjja, Jesusajj Olivos Qollu pasawayasajj Jerusalenaruw mä asnoqalljjat mantäna. Inas Betfagué markat sarkäna uka thaknam sarchïna.\nBetaniat Betfagué markar sarir thaki\nTemplojj luraskäna uka qollu\nKayu talonar leqʼentat mä jachʼa clavo\nAka fotonjja, hierrot lurat mä clavompi leqʼentat kayu chʼakhaw uñachtʼayasi, uka clavojj 11,5 centimetronakanïnwa. Uka chʼakhanakjja 1968 maranwa, Jerusalén markat alay toqen jikjjatapjjäna, amuyatajja romanonakajj jakapkäna uka tiempotäpachänwa. Ukajja, kunjamsa mä jaqer jiwayañatakejj clavompi lawar chʼakkatapjjerïna ukwa uñachtʼayistu. Romano soldadonakajj mä lawar Jesusar chʼakkatapkäna uka clavojj inas uka kikpachïna. Uka waña chʼakhanakjja, qalat lurat mä cajanwa jikjjatapjjäna, jiwatan cuerpopajj qʼala chʼakhakamakëjjäna uka qhepatwa chʼakhanak uka cajar imapjjerïna. Ukajja lawar chʼakkatas jiwayata jaqerojj imapjjerïtapwa amuytʼayistu (Mt 27:35).\nBIBLIAN SUMA YATICHÄWINAKAPA Colerasiñ urup janïr purinkipan Jehová Diosar thaqapjjañäni\nBIBLIAN SUMA YATICHÄWINAKAPA ‘Mä judío jaqen isipatwa katuntasipjjani’\nCRISTIANJAM JAKAÑATAKI Jukʼamp sum yatiyañataki. Territoriosan taqenir Diosat yatiyapjjañäni\nBIBLIAN SUMA YATICHÄWINAKAPA Jehová Diosan ‘vallepat’ janipun jitheqtañäniti\nCRISTIANJAM JAKAÑATAKI Semanan apaski uka tantachäwitak yaqha yanaptʼanaka\nBIBLIAN SUMA YATICHÄWINAKAPA ¿Matrimoniomajj Jehová Diosamp suma uñjatäskiti?\nCRISTIANJAM JAKAÑATAKI ¿Kunas cheqpach munasiñajja?\nText Aka archivonakanwa qellqatanak apaqasma CRISTIANJAM JAKAÑATAKI UKAT YATIYAÑATAKI Diciembre 2017\nCRISTIANJAM JAKAÑATAKI UKAT YATIYAÑATAKI Diciembre 2017


Deuteronomio 14 - Holy Bible [Aymara Bible 1997] - (Deu 14)\nJumanacasti Diosan k'oma ajllit marcapäpjjatam laycu. Juparaquiwa take marcanacat sipansa jumanacaru ajllisipjjtam jumanacajj jupan marcapäpjjañamataqui.\n“Jan jumanacajj cuna k'añunacsa mank'apjjamti.\n“Aca uywanacwa jumanacajj mank'asipcaquïta: Orko vacanaca, orko ovejanaca, cabritonaca,\nJumanacasti puedipjjtawa pasto mank'asin qhisthupquis uca animalanac mank'aña, cawquïrinacantejj sillunacapas payaru jaljtatäqui ucanaca.\nUcampisa janiw acnïri animalanacjja mank'apjjätati, jupanacajj pasto mank'erïscpansa, sillunacapajj jaljatäscpansa: Camello, wanc'u, tejón ucanaca. Uca animalanacarusti k'añu animalanacatwa uñt'apjjäta, jupanacajj pasto mank'erïsipquiwa ucampis janiraquiw cayunacapan sillunacapajj jaljtayatäquiti.\n“Janiraquiwa qhuchi mank'apjjätati, sillun animaläsipquiwa, ucampis janiw pasto mank'asin qhisthupquiti uca laycu. K'añu animalat uñt'apjjäta. Janipuni aca animalan aychapjja mank'apjjamti ni jiwat janchipsa llamct'apjjamti.\n“Uma mankhen jaquir animalanacatsti mank'apjjätawa cawquïrinacatejj jisc'a chhekhanacanïqui, uqhamaraqui ch'aqha q'ilinïqui ucanaca.\nUcampis jan mank'apjjamti jani chhekhanïqui ni q'ilinïqui uca animalanacjja, jan ucasti k'añu animalat uñt'apjjam.\n“Ucatsti take chhekhani k'oma animalanacjja mank'añ puedipjjtawa.\nUcampis utjiw cawquïrinactejj jan mank'apcasma ucanacajja: pacalinaca, ch'aqhanac p'aquintirïquis uca pacalinaca, uman sarnaker pacalinaca,\naycha mank'er pacali, uqhamaraqui take casta q'ili q'ilinaca,\nuqhamaraqui take casta cuervo jamach'inaca,\nuca jach'a jaltir avestruz sat animala, arum sarnaker jucunaca, kellwanaca, ucatsti take casta gavilán sat jamach'inaca,\nuqhamaraqui arum sarnaker buho sat jach'a nayran jamach'i, ibis sat jach'a chhurun jamach'inaca, cisne sat jach'a cuncan jamach'i,\nucatsti pelícano, buitre sat aycha mank'er pacalinaca, cormorán sat uman sarnaker jamach'i,\ncigüeña sat uman jaquir jamach'i, abubilla sat lak'onac mank'er jamach'i uqhamaraqui chiñinaca.\n“Take casta chhekhani animalanaca, ucanacarojj k'añutwa uñt'apjjäta janiraquiw mank'apjjätati.\nUcampis cawquïri jamach'inacatejj k'omat uñt'atäqui ucanacjja mank'apjjätawa.\n“Jan jumanacajj jupapach jiwat animalanacjja mank'apjjamti, jumanacajj Diosatac yakhachat marcäpjjatam laycu. Ucampis ucanacjja churapjjasmawa jumanac taypin jaquiri yakha marcat jutir jakenacaru. Jupanacasti puedisipquiw mank'añjja; uqhamaraqui uca chekanjam pasasquiri jaya marcat jutir jakerus aljasipcaraquismawa. “Janiw cabritonacjja taycapan lecheparu phayapjjätati.\n“Sapa maraw jumanacajj jan armasisa grano cosechanacamat sapa tuncat maya yakhachapjjäta.\nSapa tuncat mayäquis ucanacjja trigota, vinota, aceiteta yakhachatjja, uqhamaraqui vacanacamana, ovejanacamana nayrïri wawachat kallunacapata jumanacajj Tatitu Diosaman nayrakatapan mank'apjjäta, cawqha chekarutejj Tatitu Diosamajj ajlliscani utjäwipataqui uca chekana, uqhamata jumanacan Diosaru yupaychaña yatekapjjañamataqui.\nDiosatejj jumanacaru bendicipjjätamjja, ucatsti jumanacajj wali jayan jacapjjäta uca diezmonacam apañataquejja, jumanacan wali jayan jacatanacam laycu cawqha chekarutejj Diosajj ajllisqui jupan utjäwipataqui uca chekacama,\nucqhasti jumanacajj alj-jjapjjätaw uca diezmonacjja, uca aljat kollkenacsti Diosan ajllit utaparuwa apapjjaraquïta.\nUca kollkempisti uca chekanjja cuntejj munapcäta ucanac alasipjjäta: vacanaca, ovejanaca, vino, poktata umañanacsa. Take cuntejj jumanacajj munapcäta ucanaca, ucatsti uca pachpa chekanwa mank'apjjäta Diosan nayrakatapana; mä fiesta lurapjjaraquïta familianacamampi.\n“Levitanacarusti janipuniw jumanacan marcanacamatjja apanucupjjätati, jupanacasti janiw jumanacjama orakenac catokapquiti.\n“Sapa quimsa maraw jumanacajj cosechanacamat diezmonac apakapjjäta, ucatsti marcanacamaruwa imapjjaraquïta,


Habacuc 1 - Holy Bible [Aymara Bible 1997] - (Hab 1)\nTatituw aca yatiyäwjja khanañchawayi mä uñjäwi toke Habacuc profetaru.\n“Dios Tatay, ¿Cunapachcamasa arnakasëjja yanapt'ama mayisajja, jumasti janirac ist'quitätati? ¿Cunapachcamasa arnakasëjja aca t'akhesiñanacanjja, jumatejj jan nanacar khespiyir jutcät ucqhajja?\n¿Cunatsa ucatak llaquisiñanaca, t'akhesiñanaca uñjayista? Nayajj t'akhesiyañanacampi, tucjañanacampi muyuntatätwa; uqhamarac quejasiñanacasa, ch'ajjwañanacasa, take chekanwa utjejja.\nLeyinacajj janiw phokhascjjeti, cheka uñjäwisti taquichasitaraquiwa, jan wali lurir jakesti, asqui jakerojj arcnakaraquiwa, cheka uñjañasti maysar uñtayatawa.\n“Uñtapjjam cawquïr marcanacatejj jumanacaru muyuntapctam ucanacaru; wali sustjasiñampi uñch'uquiyapjjaraquim. Niyaw nayajj take acanacjja luräjja, maynitejj jumanacar take acanaca yatiyapjjeristam ucqhasa janiw amuyapcasmati.\nCaldeonacaruw sartayäjja guerrampi nuwasipjjañapataqui, jupanacasti wali khoru jakenacäpjjewa, cunapachas waquicht'ataquïsipquiwa ucsarus acsarus sarantañataqui, cawquïr orakenacatejj jan jupanacancqui uca catuntasiñataqui.\nSustjascaña, ajjsarcañaraquiwa, jupanacan leyinacapasti ch'amanacapampi lurañaquiwa.\nCaballonacapasti leopardo sat animalanacat sipana juc'amp jalirinacawa, uqhamarac wasaranquir mank'at awtjat lobonacat sipansa juc'ampi khorüpjjaraquiwa. Caballjjat jalirinacapasti jach'a tamar tucusaw jalapjje, jayatpacharacwa tutuct'apjjaraqui caturpayañataqui, cunjämatï pacajj catjañatac thokjjatquejj uqhama.\nSarcasasti take tucjawayapjje; sarquipan uñjasinsti takeniw wali ajjsarayasipjjaraqui, uqhamarac kota ch'allanacar uñtatwa prisioneronacsa caturawayapjje.\nReyinacatsa, jilïr jakenacatsa larusipjjewa, uqhamarac jach'a alto uyunacapatsa larusipjjaraqui, ucarusti lak'ampi phokcatasaraquiw uca pat mantasa catuntapjjaraqui.\nMä jach'a tutuca thayjamaw pasawayapjjejja, janiw qhitirus juc'ampi uñt'apquiti jupanacan ch'amanacapaquiw diosapajja.”\n“Dios Tatay, ¿janit jumasti wiñayataqui jacctasti, kollan jan jiwiri Diosajja? Tatay, nayan imantasiñajja, jumaw caldeonacarojj ch'ama churtajja castigañapataqui uqhamata juman cheka uñjäwima uñacht'ayapjjañapataqui.\nJumajj sinti k'omätaw take jan walinaca catokañataquejja, janiw take chuymampi ñankharus uñch'uccaractati. ¿Cunjämraqui jumasti jiwayirinacarus amuqui uñch'uctasti? ¿Cunataraqui amuquïtasti jan wali jakenacajj jupanacat juc'ampi asquïpqui ucanacar tucjasqui ucqhajja?\n¿Cunats jumajj jakenacaru uñjtajja kotanquir chawllanacjamjja, uqhamarac jan qhiti irpirin animalanacäcaspas uqhamacjja?\nCaldeonacajj yakha marcanacarojj catuntapjjewa, cunjämtejj chawlla caturejj ansuelonacampi, känanacampisa chawllanac catjejja uqhama. Ucatsti take mayaru apthapita uñjasinsti wali cusisi.\nUcatwa chawlla caturejj känanacaparu, ansuelonacaparu yupaychejja, sacrificio loktäwinac churasa, uqhamarac inciensonacampi k'apichasa suma mank'a walja utjayatapata.\nUqhamasti, ¿caldeonacajj känampjam caturascaquistaniti? ¿Jan jaket qhuyapt'ayasisa jiwarayasipcacpachäniti?”


Global Voices Aymarata · Mara t’aqa phaxsi 2013\nMara t'aqa phaxsi, 2013\nIsturyanaka Ta Mara t'aqa phaxsi, 2013\nLatin America 25 Mara t'aqa phaxsi 2013\nSapa 24 uru willka kuti phaxsinw Inti Raymi phunchhäwix amatsi, parque arqueologico de Sacshayhuamán uksana ukax jikxatasiwa Cusco markat 15 kilometros ukch'a sarañana.\nCaribbean 24 Mara t'aqa phaxsi 2013\nChhaxi usu aviar ukax Trinidad ukat Tobago uksan qalltawayi, kunatix mä jan wal yatiyäwiw China tuqit puriniwayi ukampis Haíti uksar puriwayarakiwa. China markan irnaqirix Trinidad ukat Tobago uksaruw puriwayapxi ukat uksankir jaqinakax Venesuela uksar chhaxi usu aviarukat walpin kutkatapxi.\nRadioteca – Inak waraqañataki\nCitizen Media 20 Mara t'aqa phaxsi 2013\nPortal Radioteca ukax taqiniruw punkup jist’ari, ukjamat jupanakan kunayman yatyäwinakap inak apakat’as uñt’ayapxañapataki, ukapachparakiw uksanx maynit maynikam kuna amuy yatiyäwinakaps uñt’ayapxaspa.\nMedios sociales ukat periodismo ukxat Conferencia #4M\nEuropa Occidental 20 Mara t'aqa phaxsi 2013\nAsia Oriental 10 Mara t'aqa phaxsi 2013\nChina yatiyirinakan p'iqt'iripax anqaxankirinakampitak akankir yatiyirinakampitakix mä kamachiw utjan sasaw arsuwayi. 2013 maran qasaw phaxsin 16 ur saraqataruw Prinsas Puwlikasyunas Rayrus Sinis ukat Tiliwisyunas apnaqirix mä yatiyäwin istrikt kuntrulanak uñicht'äwayi, janïr mä ur mäkiptkipan “The New York Times” ukax piryurik yatiyäwit primyu Pulitzer apsutayna sasaw yatiyäna.


Génesis 41 - Holy Bible [Aymara Bible 1997] - (Gén 41)\nPä maraw pasjjäna. Mä uruw faraonajj mä samca samcasïna, jupasti samcapanjja Nilo jawira thiyan sayt'atäscänwa,\nuca jawiratsti mistunipjjänwa pakallko suma liq'i vacanaca, ucanacasti uca chekan pasto mank'asipcaraquïna, junco sat alinac taypina.\nUca khepatsti pakallko phiru t'uqha vacanacaw mistunipjjaraquïna, ucatsti jawir thiyan uca nayrakat mistunir vacanac jac'aruw sayt'asipjjaraquïna.\nUcat aca phiru t'uqha pakallko vacanacajj suma liq'i pakallko vacanacarojj mank'antäna. Uqhamaruw faraonajj iquit sartäna.\nUcampis wasitat icj-jjasinjja yakha samca samcasiraquïna: Ucansti uñjaraquïnwa mä sapa trigo alinjja pakallko suma achuni trigo puyanaca.\nUca khepatsti pakallko ch'usu trigo puyanacaraquiw mistunïna, inti jalsu toket jutir thayan aynacht'ayata.\nUcat aca pakallko ch'usu trigo puyanacajj, uca pakallko suma trigo puyanacaruw mank'antäna. Faraonasti iquit sartasïna, ucasti samcaquïtaynawa.\nUcampis khepärmanthi alwasti wali llaquitänwa, ucatsti take yatirinaca, uqhamarac yatiñani jakenacaruw take Egipto marcat irptayani. Cunapachatejj faraonajj take uca samcanac avist'äna ucqhasti janiw qhitisa khanañchañ puedcänti.\nUcatwa coperonacan jilïripajj faraonarojj säna: —Jichhajj amtastwa jumar colerayatajja.\nCunapachatejj jumajj colerascayäta panaderonacan jilïripataqui, uqhamaraqui naya sirvirimataquisa, ucapachasti guardian capitanapan carcelaparuw panpachani apayapjjestajja.\nMä arumaw panaderonacan jilïripajj mä samca samcasïna, ucatsti nayas samcasiraquïyätwa, sapa samcasa khanañchäwinïnwa.\nUca carcelan nanaca chica mä hebreo waynaw ucancascaraquïna, jupasti guardianacan capitanapan esclavopänwa. Nanacasti juparuw samcanacajj avist'apjjta, ucat jupajj sum khanañchapjjetu.\n¡Take cunas cunjämtï jupajj sapquitäna uqhamarupuniw phokhasiraqui! Nayajj wasitatwa lurañanakajar cuttanjjta, maynisti jaychcatataraquiw uñjasi —sasa.\nUcat faraonajj Josear jawsayani, ucatsti janc'aquiw carcelat irpsunipjjäna. Joseasti ñic'utap mururasïna, isipsa trocsusiraquïna, ucat faraón reyin nayrakatapar uñstäna.\nFaraonasti Josearojj saraquïnwa: —Mä samca samcasta, ucatsti janiraquiw qhitis khanañchañ puedquituti, ucampis ist'twa, jumajj mä samca ist'asajj khanañchirïtama.\n—Ucajj janiw nayat waquisquiti, ucampisa Diosaw jumarojj asquimataqui khanañchätam —sasaw Joseajj saraquïna.\nFaraonasti Josearojj sänwa: —Samcajjansti, nayajj Nilo jawira thiyan sayt'atäscayätwa,\njawiratsti pakallko suma liq'i vacanacaw mistunïna, ucanacasti pastonac mank'asipcaraquïna uca chekana, junco sat alinac taypina.\nUca khepatsti pakallko phiru t'uqha vacanacaw mistuniraquïna. ¡Janipuniw nayajj cunapachas take Egipton uqham phiru vacanac uñjirïcti!\nAca phiru t'uqha vacanacasti uca suma pakallko liq'i vacanacaruw mank'antapjjäna,\nuqham uca liq'i vacanacar mank'antcasas uca vacanacajj uqham t'uqhaquïsipcapunïnwa, janiraquiw qhitinsa amuyañjamäcänti. “Ucatsti sartjjtwa, samcaquïtaynawa.\nUca khepatsti yakha samca samcasiracta. Ucansti uñjaractwa mä sapa trigo alit pakallko suma trigo puyanac jilsusquiri.\nUcanac khepatsti pakallko jan wali ch'usu puyanacaraquiw jilsünjja, inti jalsu toke thayan wañsuyata.\nAca pakallko waña puyanacasti, uca suma pakallko puyanacaruw mank'antapjjäna. Nayajj take aca samcwa yatiri jakenacaru avist'asta, janiw maynis khanañchañ puedquituti.\nUcat Joseajj faraonarojj saraqui: —Uca pä samca jumajj samcascatäta ucajj maya sapaquiwa. Diosasti jumarojj uca samca tokew yatiyasctam cuntejj jupajj lurcani ucjja.\nUca pakallko suma vacanacasa, uqhamarac uca pakallko suma trigo puyanacasa, pakallko maranacawa, pachpa samcaquiwa.\nUca pakallko phiru t'uqha vacanacasa, uqhamarac uca inti jalsu toke thayampi wañsuyata pakallko ch'usu trigo puyanacasa maranacaraquiquiwa. Ucasti pakallko mach'a maranacäniwa.\nCunjämtejj nayajj siscsma uqhampunïniwa. Diosaw jumarojj yatiyasctam cuntejj jupajj lurcani uca.\nJichhajj pakallko suma maranacaw Egiptonjja utjani,\nucjjarusti pakallko mach'a maranacaw jutaraquini. Janiw qhitis pakallko suma maranacan utjatapjja amtascjjaniti, mach'ajj Egipto marcarusti k'alwa aynacht'ayaraquini.\nUca mach'asti sinti jach'äniwa, janiraquiw cuna unanchäwis utjcaniti Egipton pakallko suma maranaca utjatapatjja.\nJumajj aca pachpa samcjja pä cutiw samcastajja, Diosajj uca lurañ amtatap laycu, ucatsti janc'aquiw luraraquini.\n“Walïspaw jumajj mä suma amuyt'ani ch'iqhi jake chhijllañama, jupan take marcpacha apnakañapataqui.\nJichhajj jumajj aqham luram: Jumajj gobernadoranac utt'ayam, ucanacajj take marcpacha sarapjjpan, ucatsti uca pakallko suma maranacanjja, trigo achunacatjja pheskëri parte apthapiyapjjpan take Egipto orakena.\nUca suma maranacansti trigo cosechanacatjja sumpun imapjjpan, uqhamaraqui marcanacansa imapjjpan, jakenacar mank'ayañataqui.\nUqhamaw trigojj take marcpachataqui imatäni, jakejj uca mach'a maranacan jan mank'at jiwarascäñapataqui, cuna mach'a maranacatejj Egiptor jutcani ucapacha.\nJosean amuyt'atapasti faraonataquisa, oficialanacapataquisa walicjamaquïnwa,\nucatwa faraonajj jupanacar saraqui: —¿Aca jakjam yakha jakjja Diosan ajayupani cuna jicjjatsnati? —sasa.\nJosearusti saraquïnwa: —Janiw jumjam ch'iqhi, yatiñani jakejj utjquiti, Diosaraquiw jumarojj take acanac yatiytam.\nJumajj jichhajj palaciojjan jach'a jilïrïyätawa, jumaw apnakäta. Take jakenacasti jumaruw jaysapjjaraquïtam. Nayasti juman jilïrimaquïyäwa reyïtajj laycu.\nNayasti take aca Egipto marcpachataquiw mä gobernadorat utt'aysma —sasa. Uc sasinsti,\nfaraonajj amparapat anillopwa apsusi, uca anillosti reyin sellopanïnwa, ucsti Josean amparaparuw uchjje. Ucjjarusti suma lino isinacampi isthapiyapjjañapataquiw arsuraquïna, ucatsti mä kori collarampiw ucharaquïna.\nUcjjarusti jupanquïrit payïri suma carroparuraquiw irpjjatäna, ucatsti “Uñtapjjam” sasaw jupa nayrakatan arnakapjjäna. Uqhamaw Josearojj utt'ayäna takpach Egipto marcar apnakañapataqui.\nUcjjarusti faraonajj Josearojj sascaquïnwa: —Nayajj reyïcta ucasa, jan juman ordenamampejj janiw qhitis cunsa lurcaniti, ni cawcsa sarcaraquiniti, aca Egipto marcpachanjja —sasa.\nFaraonasti Josearojj egipcio sutimpiw sutichjjänjja Zafnat-panea sasa, ucatsti Asenat warmimpiw casarjjaraquïnjja, jupasti Potifera sat jaken phuchapänwa, On marcan sacerdotepäcän uca. Uqhamaw Joseajj Egipto marca nayrakatan utt'ayatäna.\nJoseasti, cunapachatejj faraón reyin nayrakataparu irpapcän ucqhajj quimsa tunca maranïnwa. Joseasti faraonan ucat mistuwayjjasajja, take Egipto orakpachwa sarañ kalltäna.\nUca orakensti uca kallta pakallko suma maranacanjja, walipuniw achüna.\nJoseasti uca suma maranacanjja trigjja walpin apthapiyäna; marcanacaruw imayäna, sapa marcar jaytasa cuna trigonactejj uca orakenacan apthapipcataynajj ucanaca. Joseasti trigjja kota irananquir ch'alljamwa apthapiyäna.\nTrigosti sintipunëjjänwa janiraquiw tupt'añsa puedcjjapjjänti, ucat uqhama jan tupt'asaquiw imjjapjjäna.\nJanïra uca mach'a maranac purinquipansti, Joseajj pani wawanïnwa Asenat warmipampejja.\nJilïrirusti Manasés sasaw sutichäna, saraquïnwa: “Diosaw take t'akhesitanacajj armasiyjjetu, uqhamarac familianacajjsa” sasa.\nUcjjaru wawaparusti Efraín sasaraquiw sutichäna, saraquïnwa: “Diosaw nayarojj wawanac apayitu, t'akhescta uca marcana” sasa.\nUca pakallko suma maranacasti Egiptonjja pasjjänwa,\npakallko mach'a maranacaw sartaraquïna, cunjämtejj Joseajj siscatayna uqhamarjama. Take marcanacanwa mank'at t'akhesiñajj utjäna, Egiptonac jan utjcäntejja, ucansti mank'añajj utjascaraquïnwa.\nCunapachatejj egiptonquir jakenacajj niya mank'at awtjayasjjapjjän ucqhasti faraonat trigo mayiriw sarapjjäna. Ucatsti faraonajj take egipcio jakenacarojj sänwa: “Josean ucar sarapjjam, cuntejj jupajj siscani uca lurapjjaraquim” sasa.\nCunapachatejj mank'at t'akhesiñajj take marcpacharu niya purjjän ucapachasti Joseajj cawqhantejj trigojj imatäcän uca depositonacwa jist'arayi, ucat egipcio jakenacar aljaraqui, mank'at awtjayasiñasti juc'ampi ch'amampiw sartaraquïna.\nTake marcanacatwa Egiptorcama jutapjjäna, Joseat trigo alt'asiñataqui, janiraquiw cawqhansa cuna mank'añas utjcänti.


Yatiyañataki | Mayo 2013\n¿Kuna arutsa liytʼäta? Afrikáans Albanés Alemán Amárico Armenio Aymara Becol Birmano Bislama Búlgaro Catalán Cebuano Checo Chichewa Chino Tradicional Chino cantonés (tradicional) Chino mandarín (simplificado) Cingalés Coreano Criollo haitiano Croata Dangme Danés Efik Enzema Eslovaco Esloveno Español Estonio Ewé Finlandés Francés Ga Georgiano Griego Guaraní Hiligaynon Holandés Húngaro Ibo Ilocano Indonesio Inglés Islandés Italiano Japonés Kikuyu Kiniaruanda Kirguís Lingala Lituano Luo Malgache Ngäbere (o guaymí) Noruego Panjabí Papiamento (Curazao) Polaco Portugués de Brasil Quechua boliviano Rarotongués Rumano Ruso Sango Sepedi Serbio (Alfabeto cirílico) Serbio (alfabeto latino) Sesoto de Lesoto Shona Sranangtongo Suajili Sueco Tagalo Tahitiano Tai Telugu Tigriña Tsonga Tsuana Turco Twi Ucraniano Uruund Vietnamita Wayuunaiki Xhosa Yoruba Zulú Árabe\nMÄ MUNAT amigomarutï wali askit uñjasma ukat kuntï jan suykayäta uk luraspa, ukham amuytʼañäni. Kamisarak ukham lurjjanisti jan sinttʼasiripuniw sasin waljanejj amuyapjjaspa ukhajja, ¿jupanakjamarakit amigomat jan wal amuyjjasma, jan ukajj kunatsa ukham amuyapjje sasiñcha nayraqat yatjjatasma? Ukat kunatsa amigomajj ukham luri uk qhanañchañapatak jan ukankkaspa ukhajja, ¿pacienciamp jupar suytʼasmati?\nJanïr kun amtkasajj akham jisktʼasiñamaw wakisispa: “¿Amigojar sumti uñttʼjja? ¿Kunatsa wali askit uñjta?” sasa. Ukhamajj Diosajj sinttʼasirïpachati janicha uk yatjjatañajj ¿janit wakiskarakispa?\nKunatsa Diosajj jan walinak jan chhaqtaykpacha jan ukajj utjayaskakpacha ukanakat amuyañajj chʼamakïspawa. Ukat waljanirakiw Diosajj jan sinttʼasiriw sasin sapjjätam ukat jupanakjam amuyañamatakiw apapjjarakïtam. Ukhaman uñjasisajj ¿jupanakar istʼaskañat sipansa, janit Diosat sum yatjjatañajj wakiskaspa? Jïsa, ukhamatwa Diosarojj sumti uñtʼtan janicha ukajj amuyasini. Akham jisktʼasiñamaw wakisirakispa: “¿Diosajj natakejj mä suma amigjamänti?” sasa.\nUkat inas akham amuyaraksta ‘jan waltʼäwinakan uñjaskayäta ukhajj Diosajj janiw yanaptʼawaykituti’ sasa. Ukampis ak amuytʼañama ¿kuna jan waltʼäwinakan jikjjatasitamat Jehová Diosajj yanaptʼawaytamti, jan ukajj jukʼampikich aynachtʼayawaytamjja? Kunjamtï yatjjataniwayktanjja, Supayaw ‘akapach apnaqerejja’ (Juan 12:31). Ukhamajj kuna jan waltʼäwinakatï utjki ukanakat jupaw juchani. Ukat pantjasirïtasata jan ukajj mä akatjamat kuna jan waltʼäwinakan uñjasiñajj utjakipunispawa ukanakat janiw qhespksnati.\n¿Kuna jan waltʼäwinakan jikjjatasitamat Diosajj yanaptʼawaytamti, jan ukajj jukʼampikicha aynachtʼayawaytamjja?\n¿Diosat kamsaraksnasa? Bibliarjamajj Jupaw alajjpachsa ukat akapachsa lurawayi. Ukat cuerposasa wali muspharkañ luratarakiwa sasaw qhanañcharaki. Jakäwisas Jupan amparapankarakiwa (Salmo 124:8; 139:14; Daniel 5:23). ¿Taqe ukanakajj kamsañs muni?\nJupïpanwa jaktanjja (Hechos 17:28). Ukat munasiñasa, mayninakamp sum apasiñasa, lakasasa, nasasasa, jiñchusasa, amparasasa, kayusasa..., taqe ukanakajj Diosan mä suma churäwipawa (Santiago 1:17). Cheqas taqe ukanak churatapatjja ¿Diosajj jan sinttʼasiriw saskaksnati, jan ukajj wali munasiri, atiniskaya ukat khuyaptʼayasir amigow sasach sissna?\nUkhamäkchisa, inas jumatak Diosar atinisiñajj chʼamakïskakchispa. Ukat inas akham amuyarakchisma ‘Diosar janiw sum uñtʼkti’ sasa. Cheqas aka mä qhawqha yatichäwinakanjja, jaqenakan jisktʼanakaparojj janiw sumpach qhanañchañjamäkiti. Ukampis ¿Jehová Diosar uñtʼañatak chʼamachasiñajj janit wakiskaspa? * Ukhamtï lurätajja, Juparuw sum uñtʼjjäta. Cheqas Jehová Diosajj janiw jan sinttʼasirïkiti, antisas ‘munasiriwa’ (1 Juan 4:8).\n^ tʼaqa 8 Kunatsa Diosajj tʼaqhesiñanak utjayaskakpacha, uka toqet jukʼamp yatjjatañatakejja, ¿Kunsa Bibliax chiqpachapuni yatichi?, sat libron 11 jaljap uñjjattʼäta, ukajj Jehová Diosan Qhanañchirinakapan luratawa.\n¿Kunatsa Diosajj jan walinaka, tʼaqhesiñanaka jan tukjpacha?\n¿Kunjamsa jan walinak qalltawayi? ¿Kunatsa Diosajj jan jankʼak tukjpacha? ¿Tʼaqhesiñanakajj tukusjjpachäniti?\nNAYRÏR PAGINAN PʼEQEÑCHÄWIPA ¿Kunatsa yaqhep jaqenakajj Diosajj janiw sinttʼasirïkiti sasin sapjjpacha?\nNAYRÏR PAGINAN PʼEQEÑCHÄWIPA ¿Oraqen jan waltʼäwinakapajj: Diosan jan sinttʼasirïtapti uñachtʼayi?\nNAYRÏR PAGINAN PʼEQEÑCHÄWIPA Diosajj juicionakap ¿jan sinttʼasirïtapat apayanpachäna?\nNAYRÏR PAGINAN PʼEQEÑCHÄWIPA ¿Diosar atinisïtati?\nBIBLIAT YATJJATASAW NAYRA JAKÄWINAKAPJJA JAYTAWAYAPJJE “Sacerdotëñ wal munayäta”\nKEYS TO FAMILY HAPPINESS Uywat wawanakanïpki uka familianakajj ¿kuna jan walinakans uñjasipjje?\nDRAW CLOSE TO GOD ¿Diosajj cheqapunit jiwasanakat llakispacha?\nText Aka archivonakanwa qellqatanak apaqasma YATIYAÑATAKI Mayo 2013 | ¿Diosajj jan sinttʼasirïpachati?\nMayo 2013 | ¿Diosajj jan sinttʼasirïpachati?\nYATIYAÑATAKI Mayo 2013 | ¿Diosajj jan sinttʼasirïpachati?


Bible in one year - Aymara Bible 1997 - March 4\n1. Tatitojj Moisesarojj sänwa:\n2. “Israelitanacarojj saraquim campamentota jakonucupjjañapataqui cawquïri jaketï lepra usunïchi, uqhamarac chhojjorasiñapatsa aywiychi, uqhamarac jiwat jaken janchipa llamct'asin k'añu tucupjje ucanacarusa.\n3. Uca casta jakenacarojj campamentotjja ankaru jakonucupjjpan, chachäpasa, warmïpasa. Uqhamatsti janiw campamentoru k'añu tucuyapcaniti, nayan uca campamenton jacascatajj laycu.”\n4. Israelitanacasti jaysapjjaraquïnwa cuna arunactï Tatitojj Moisesaru churcatayna ucarojja, ucatsti take uca casta jakenacaruw campamentot jakonucupjjäna.\n5. Tatitojj Moisesarojj sänwa:\n6. “Take Israelitanacar aqham sam: Cunapachatejj cawquïri jakesa, mä warmisa, Tatitur jan suma arccani, uqhamarac cuna jan walinacsa jake masipar lurani mä jach'a jucha lurasa,\n7. uca jakesti juchanacapjja arsusiñapawa, uqhamarac cawquïri jakerutejj uca jan wali lurqui ucarojj takpachwa cuttayañapa, ucjjarusti chicatan chicatapat mä juc'a menost'ata yapjjatañaparaquiwa.\n8. Uqhamaraqui cawquïri ñankha lurat jaketï jiwjje, ucat janiraqui utjcchiti cawquïri jac'a familiapasa uca cuttayañataqui, ucapachajj uca cuttayañajj Tatituruw churatäjjani, uqhamarac sacerdoteru, uqhamaraquiw mä ovejampi churañapa, sacerdoten loktañapataqui, uca jaken juchapat perdón jicjjatañapataqui.\n9. “Take cawquïri ofrendanactejj israelitanacajj Tatitur ofrenda loktapcani, ucatsti sacerdoteru apapjjani, take ucanacasti sacerdotetaquïniwa.\n10. Uqhamaraqui take cunanacatejj Tatituru loktatäqui ucatsti sacerdoteruw apatäni ucajj sacerdotetaquïniwa.”\n11. Tatitojj Moisesarojj saraquïnwa:\n12. “Israelitanacarojj aqham sam: Utjaquiraquispawa, mä warmejj chachanïcasin jan wali sarnakeri,\n13. ucatsti yakha chachanacampiraqui sarnakaspa, jan chachapan yatita, uqhama jupajj uca k'añu juchanac lurcchi, janiraqui testigonacas utjcchiti, ucatsti uca luratapajj imantatäni jan qhitinsa uñjata.\n14. Ucapachasti chachajj celaraquispawa, warmipan uqham luratap laycu. Uqhamaraquiwa utjaraquispa mä chachajj warmipar celaspa jan cuna juchanïtapatsa.\n15. Ucapachajj chachajj warmiparojj sacerdoten nayräjjaparuw irpani, ucatsti mä ofrendjamwa warmipatjja churani, pä kilo cebada jac'u, ucampis janiraquiw jac'u patjjarojj aceite ni incienso warjjatcaniti, ucajj celos toketa mä ofrendätap laycu, uqhamarac mä ofrenda juchanac khanstayañataquïtap laycu.\n16. “Sacerdotejj warmiru jac'aparu irpcatasinjja, Tatituruw uñstayani,\n17. ucjjarusti sacerdotejj mä juc'a kollana uma aptasinjja mä ñek'et lurat chaturuwa uchani, ucarusti quituntaniw santuario pampat aptat lak'ampi.\n18. Ucapacharaquiw sacerdotejj warmirojj Tatitu nayrakataru uñstayasinjja ñic'utapa jararani, ucatsti amparaparojj ofrenda uchani, celasiñ toketa mä jucha khanaru uñstayañataqui; sacerdotejj amparaparojja maldición apanqui uca c'allc'u uma caturaquini,\n19. ucapachasti warmirojj mä juramento wayt'ani aqham sasa: ‘Janitejj yakha chachampi sarnakcsta, ni chachamarusa engañcaracsta, ni yakha chachampisa k'añuchascaracsta ucapachajj, janiw aca maldición apanir c'allc'u uma umantcäta ucqhajj cunsa lurcätamti.\n20. Ucampisa jumatejj chachamaru engañsta, yakha chachanacampi sarnakaracsta, uqhamata k'añuchasisa,\n21. ucapachasti Tatitojj jumarojj take jakenac nayrakatana maldispan, uqhamarac puracamas p'usutataracpan, wawamas puracamanjja usuchjata naciñapataqui.\n22. Aca mutuyawiw jumarojj jutaniwa cunapachatejj uca maldicit uma umt'cäta ucapacha.’ Ucatsti warmejj arsuniwa: ‘Uqhamäpan’ sasa.\n23. “Ucatsti sacerdotejj uca maldicionjja mä papelaruw kellkantani, ucatsti c'allc'u umampiw phisqhuraraquini,\n24. ucjjarojja uca umjja warmiruw umantayani jupar c'allc'u tucuyañapataqui.\n25. Warmin amparapatjja sacerdotejj mä ofrenda celos toket catokani, Tatitur uñacht'ayañataqui, uca ofrenda apakasinjja altararuw uchjjaraquini,\n26. ucjjarusti mä juc'a jac'u ofrendat aptasinjja, altarjjaruwa naqhantayani, amtasiñatac mä ofrendjama. “Cunapachatï sacerdotejj uca c'allc'u uma warmiru umantayani,\n27. uca warmitejj chachaparu engañchïna ucapachajj uca c'allc'u maldición apanir umajj wali c'allc'uw tucurapini, ucatsti puracapjja p'usuntayaniwa, uqhamaraquiw wawapasa usuchjasiraquini, ucapachasti warmejj take jaketaqui uñtcaya maldicitaw tucuraquini.\n28. Ucampisa warmitejj jan cuna juchanïcchi ucqhajj, janiraquiw cunas camachcaniti, ucatsti wawanïscaraquiniwa.\n29. “Take acanacaw leyinacajja cunapachatejj mä warmejj chachaparu salljani, uqhamarac chachas celoso tucuni ucqhajja,\n30. jan ucajj chachaqui celoso tucuni warmip laycu ucqhajja, ucapachasti chachajj warmiparojj Tatituruw uñstayani, ucatsti sacerdotew lurascani cuntejj aca leyinacajj sisqui uqhamaru.\n31. Chachasti ucqhajj janiw juchañchata uñjascaniti, ucampisa warmitejj juchanïchi ucqhajj mutuyatäniwa.”\n1. Tatitojj Moisesarojj saraquïnwa:\n2. “Israelitanacar aqham sam: Mä jakesa, jan ucqhajj mä warmisa, arupampi arsusina Tatituru catuyasiñ munchi ucajja,\n3. janiw cuna vinonacsa ni t'amantat umañanacsa umañapäquiti, ni vinot lurat vinagre, ni cuna p'osktata umañanacsa, ni uvat lurat umsa, janiraquiw mank'añapäquiti ni uvanacsa, ni waña uvanacsa.\n4. Cunapachcamaya Tatituru arsusina catuyasiñ munchi, ucapachasti janiw cuna uvan achunacapsa mank'añapäquiti.\n5. Janiraquiw ñic'utapsa mururascaniti, jan ucasti jilantayasiniwa cunapachcamatejj arupampi arsqui uca phokhasiñapcama, Tatituru catuyataraquiw sayt'asiñapa.\n6. Take uca maranacasti janiraquiw mä jiwatarus jac'achasiñapäquiti,\n7. ni awquipa, taycapa, ni cawquïri jilapa, cullacapa jiwaspa ucqhasa, jan k'añu tucuñapataqui, Tatitur catuyasiñatac arsusitap laycu.\n8. Cunapachcamatejj arupa arsutapajj phokhasiñapäqui, ucqhacama Tatitur catuyatäniwa.\n9. “Cawquïri jaketï acatjamat jupa thiyaru jiwani, uqhamat ñic'utapjja k'añu tucuyani, Tatituru catuyatäcchi ucasa, jupajj ñic'utapjja pakallko ururojj mururasiniwa, cunapachatï k'omachasiñap urojj purincani ucqha.\n10. Quimsakallko uru purinipansti, sacerdoten ucaruw apani pä tórtola sat jamach'inaca, uqhamarac pä paloma wawanaca Jiquisiñ Carpäquis uca mantañaru.\n11. Sacerdotesti maynïrjja sacrificiotwa juchanacat loktani, maynïrsti takpach nact'ayasaw loktaraquini, ucatsti cunatejj waquisqui uca luraraquini, uca juchanacat perdón jicjjatañataqui, mä jiwatar llamct'atap laycu. Uca ururaquiw Tatiturojj ñic'utapjja wasitat catuyasjjani.\n12. Tatitur catuyasiñanjja yakhatwa kalltaraquini, nayra catuyasitapsti janiraquiw amtascjjaniti, cawquïri ñic'utaptejj catuyascän ucajj k'añuru tucutap laycu. Uqhamaraquiw Tatitun ucaru aparaquini mä maran orko oveja juchanacapat sacrificio loktañataqui.\n13. “Cunapachatejj catuyasiñap urunacajj tucuyjjani ucapachajj Jiquisiñ Carpäquis uca mantañaruw sarani,\n14. ucatsti Diosarojj mä maran orko oveja ofrendat churani, uqhamarac jan cuna camachat takpach nact'ayäwi loktasa, uca quipcaraqui mä maran orko oveja jan cuna camachata, sumancjjañatac sacrificiot loktasa.\n15. Uqhamaraquiw loktaraquini suma jac'ut lurat t'ant'anacan jisc'a canasta, jan levadurani, aceitempi chaputaraqui; masasa jan levadurani, aceitempi waraquipata, uca chicasti take achunacampi, vinompi ofrendat churatäqui ucanacampiraqui.\n16. Sacerdotesti Tatitu nayrakatanjja, sacrificio juchanacat loktaraquini, uqhamarac takpach nact'ayasa loktaraquini.\n17. Ucatsti mä orko oveja loktaraquini, sumancthapiña sacrificiota, jan levaduran t'antanacsa, jisc'a canastancquis uca cheka, uqhamaraquiw grano achunaca, vinonaca loktaraquini.\n18. Tatitur catuyat jakejj ñic'utapwa qhuchurasini, Jiquisiñ Carpäquis ucan mantañaparu, ucatsti catuyat ñic'utapa aptasinjja cawquïri ninatejj akasqui sumancthapiyiri sacrificio uca nina mankheruw jakontani,\n19. sacerdotejj orko ovejan khathita jiqhanip aptasina, uqhamarac mä jan levaduran t'ant'a canastat apsusa, mä jan levaduran masa aptasajj Tatitur catuyat jakeruwa amparapar churani, cunapachatejj jupajj p'ekepan ñic'utap huchurascani ucapacha.\n20. Ucatsti sacerdotejj cunatejj waquisqui ucwa Tatitu nayrakatan lurani. Uca uywan pechopa, cunampitï uñstäwejj lurasqui, uqhamarac charanacasti Tatitur churatawa, kollanaraquiwa. Take ucanacasti sacerdotetac yakhachatawa. Uca khepatsti Tatitur catuyasir jakejj vino umjjaraquispawa.\n21. “Take ucanacaw leyinacajj cawquïritï arupampi arsusina Tatitur catuyasiñ munqui ucataquejja. Acanacaraquiw cawquïri ofrendanacatï churañapäqui ucanacasa, jan ucajj, yakha ofrendanac churañapäqui ucanacat sipansa. Ucampis cuntejj nayrakatajj arsqui, ucjja phokhañapawa, cunjamatï lurañataquejj arsqui uqhamaw waquisi phokhasiñapajja.”\n22. Tatitojj Moisesarojj sänwa:\n23. “Aaronaru, wawanacapampirojj aqham sam: Cunapachatï israelitanacar bendicipcani ucqhajj aqham lurapjjani:\n24. ‘Tatituy jumaru bendispan, imaracpan.\n25. Tatitojj jumarojj sum uñtanpan, jumatsa qhuyapayaspan.\n26. Tatitojj munasiñampi jumarojj uñtanpan, samarañsa churaracpan.’\n27. “Uqhamwa jupanacajj sutejja israelitanacar arsupjjani, ucatsti nayajj jupanacarojj bendiciraquïwa.”\n8. Tatay, jumaruw art'asinsma, jumaruw achict'asinsma:\n9. ¿Cunarac jiwatajjamp jicjjatasmasti?, ¿cunarac sepulturar mantatajjampist apsusmasti? Lak'ajj janiw yuspagarquiristamti, janiraquiw asqui cancañamats parlcaspati.\n10. Tatay, ist'aquitaya, nayat qhuyapt'ayasita, Tatay, nayar arjjatirejj jutaquimaya.\n11. Jachañajjarojj cusisiñaruw quipstaytajja, llaqui is apakasinjja, cusisiñ isimpiw isthapiyistajja;\n12. Dios Tatay, ucat ajayojjajj jan amuct'as jach'añchañ k'ochunac k'ochuni, jumarusti wiñayaw yuspagaräma.\n1. Tatiturojj c'ari pesanacajj ajjtasiyiwa, ucampis phokhat pesanacajj juparojj cusisiyiwa.\n2. Jach'a jach'a tucuñajja jan walt'añanacwa apani; yatiñ cancañasti llamp'u chuymaninacamp chicawa.\n3. Cheka sarnaker jakenacarojj cheka cancañapawa irpi; c'ari sarnaker jakenacarusti c'ari cancañapawa tucji.\n22. Betsaida marcar puripjjatapatsti ucanjja mä juyqhu jakeruw Jesusan ucar irpanipjjäna. Juparusti llamct'añapataquiw achict'asipjjaraquïna.\n23. Jesusasti juyqhurojj amparatwa marca thiyar irpsuwayäna. Ucatsti thusunkayampiw nayrapat jawt'äna. Amparapampi llamct'asaraquiw juyqhurojj jisct'äna —¿Uñj-jjtati? —sasa.\n24. Juyqhusti uñatatasinjja sänwa: —Jakenacarojj kokanacas sarnakcaspa uqham uñjta —sasa.\n25. Ucatsti Jesusajj wasitatwa amparapampi nayranacaparojj llamct'äna. Jakesti sum uñatatjjasinjja, c'umaraptjjänwa. Take cuns jupajj sum uñj-jjäna.\n26. Jesusasti utaparuw qhitjjäna: —Marcarojj janiw mantätati, [janiraquiw qhitirus ucjja yatiyätati] —sasa.\n27. Ucjjarusti Jesusajj discipulonacapampi Cesarea de Filipo ucsa marca tokenacaruw sarapjjäna. Thaquin sarcasinsti Jesusajj discipulonacaparuw jisct'äna: —Jakenacajj ¿qhitiw sapjjetus nayarojja? —sasa.\n28. Jupanacasti ucjjarojj sapjjänwa: —Yakhepanacajj ‘Bautisiri Juanaw’ sapjjtamwa. Mayninacasti ‘Eliasaw’ sapjjtamwa. Mayninacasti ‘Profetanacat maynïrïpachaw’ sapjjaractamwa —sasa.\n29. Jesusasti ucjjarojj jisct'ascaquïnwa: —Jumanacasti ¿qhitiw sapjjestas nayarojja? —sasa. Pedrosti ucjjarojj sänwa: —Jumajj Cristötawa —sasa.\n30. Ucampis Jesusajj jan qhitir arsupjjañapataquiw jupanacarojj ewjjt'äna.\n31. Ucjjarusti Jesusajj discipulonacaparuw yatiyañ kalltäna, saraquïnwa: Jaken Yokapan t'akhesiñapajj waquisiwa. Jilïr jakenacampi, jilïr sacerdotenacampi, ley yatichirinacampiw juparojj jakonucupjjani, jiwayapjjaraquini, ucampis quimsürut jupajj jactjjani, sasa.\n32. Ucsti Jesusajj khanpach arsüna. Ucatsti Pedrojj yakhawjar irptasinwa juparojj tokenokäna.\n33. Jesusasti khepäjjar uñaquipstasinwa discipulonacaparojj uñtäna, ucat Pedrorojj tokenokaraquïna: —¡Saraket nayat, Supaya! Jumajj janiw amuyctati Diosancqui ucatjja, jan ucasti jakenacanquïric amuytajja —sasa.\n34. Jesusasti discipulonacaparu, jakenacampiru jawsasinjja saraquïnwa: —Maynitejj nayaru arcañ munchitojja, jupa quicpat armt'aspan, ucatsti arquitpan jacañap apt'asirjamäcchi ucasa.\n35. Qhititejj jacañap khespiyasiñ munqui ucajja apt'asiniwa. Ucampis qhititï naya laycu, Diosan arunacap laycuraqui jacañap apt'asinejja, ucajj khespiyatäniwa.\n36. ¿Cuna asquïspas jaketaquejja, take acapach yänacas jupancjjaspa, ucatsti almap apt'asispa ucajja?\n37. ¿Kawkharac jakesti almap khespiyasiñatac churaspasti?\n38. Maynitejj nayatsa arunacapjjatsa p'enkasinejja aca jucharar jakenacan nayrakatapanjja, Jaken Yokapajj jupatjja p'enkasiraquiniwa cunapachatï Awquipan jach'a cancañapampi, kollan angelanacapampi jutcan ucqhajja.


Israel markatwa Pablojj chuym wal usuyasi (1-5)\nAbrahanan cheqpach wawanakapa (6-13)\nJaniw khitis Diosarojj kutkataskaspati (14-26)\nJan sumäki uk apnaqañatak vaso, sumäki uk apnaqañatak vaso (22, 23)\nJiltʼapki ukanakakiw salvatäpjjani (27-29)\nIsraelajj lanktʼasiwa (30-33)\n9 Criston arkiripjamajja, kunatï cheqäki ukwa nayajj parlaskta, janiw kʼariskti.* Kunjamtï concienciajajj* espíritu santomp* irpatäsin qhanañchkejja, 2 wali jachʼa llakiw nayan utjitu, janirakiw jachañas chuymajan tukuskiti. 3 Naya pachpaw jilanakaj laykojj Cristot jitheqtat mä maldisit jaqëñ munirista. Jïsa, khitinakatï parientenakajäpki, 4 mä arunjja khitinakatï israelitanakäpki ukanak layku. Jupanakaruw Diosajj wawanakapjam katoqäna, jachʼañcharakïna, jupanakampiw mä pacto* luräna, Leyisa Diosar serviñasa jupanakar churatänwa, jupanakaruw Diosajj promesanakap arsüna. 5 Jupanakajj nayra awkinakasat jutirïpjjewa, uka nayra awkinakatwa Cristojj jutarakïna. Diosajj wiñayatak jachʼañchatäpan, jupaw taqe kunjjarus munañanejja. Amén.* 6 Ukhamajj ¿Diosan arupajj janiw phoqaskiti sañäniti? Janiwa. Taqe khitinakatï Israelan wawanakapäpki ukanakajj janiw taqenejj cheqpach israelitäpkiti. 7 Jupanakajj Abrahanat jutirïpkchisa, janiw taqenejj Abrahanan wawanakapäpkiti. Qellqatanjja siwa: “Wawanakama satäpkani ukanakajj Isaacatwa jutani” sasa. 8 Ukhamajj janiw Abrahanan taqe wawanakapajj Diosan wawanakapäpkiti, antisas khitinakatï Diosan promesaparjam nasipki ukanakaw Abrahanan cheqpach wawanakapäpjje. 9 Diosan promesapajj akhamänwa: “Mara aka horasaruw nayajj jutäjja, ukapachatakejj Sarajj mä yoqall wawanïniwa” sasa. 10 Janiw ukakïkiti, Rebecajj Isaac nayra awkisatak ispa* wawanïñapäkäna ukhajja, ukhamarakiw Diosajj mä promesa arsüna. 11 Kunjamsa maynirojj ajllini ukjja, janïräkipanwa Diosajj amtjjäna, janiw jaqen luratanakaparjam uk amtkiti, jan ukasti khitirutï munki ukaruw Diosajj ajlli. Ukhamajj janïr uka ispa* wawanakajj nasipkäna, janirak kunatï walïki jan walïki ukanaks lurapkäna ukhajja, 12 akham sasaw Diosajj Rebecar säna: “Jilïristi sullkan esclavopäniwa” sasa. 13 Kunjamtï qellqatäkejja, Diosajj akham sänwa: “Jacoburojj munasiyätwa, Esaurojj uñisiyätwa” sasa. 14 Ukhamajj ¿kamsañänisa? ¿Diosajj janit cheqaparjam uñjirïki? ¡Janipuniw ukhamäkaspati! 15 Diosajj akham sasaw Moisesar säna: “Khitirutï nayajj khuyaptʼaykäjja* ukaruw khuyaptʼayäjja, khitirutï sinttʼasiñamp uñjkäjja ukaruw sinttʼasiñamp uñjarakëjja” sasa. 16 Ukhamajj janiw jaqen munañapatsa ni chʼamachasitapatsa ukajj luraskiti, jan ukasti kunjamtï khuyapayasir* Diosajj munki ukarjamaw ukajj lurasi. 17 Qellqatansti Diosajj akham sasaw Faraonar säna: “Aka laykuw nayajj jumar jakaysma, chʼamajajj juma taypi uñachtʼayasiñapataki ukhamarak sutijajj taqe aka oraqpachan yatiyasiñapataki” sasa. 18 Ukhamajj khitirutï jupajj khuyapayañ* munki ukaruw khuyapayi, khitinakatï qala chuymäñ munapki ukanakarojj janiw jarkʼkiti. 19 Ukhamarus jumajj akham sitätawa: “¿Janejjay khitis Diosan amtap contrajj saytʼkaspatejja? Ukhamajj ¿kunatsa Diosajj jaqenakar juchañchaskaki?” sasa. 20 ¿Jumajj khitïtas Diosar kutkatasiñataki? ¿Mä ñeqʼe vasojj “kunatsa akham lurista” sasajj luriripar saspati? 21 ¿Janit sañu lurirejj ñeqʼet kun lurañatakis munañanïki? ¿Janit jupajj kunatï sumäki uk apnaqañatak mä ñeqʼe vaso lurañatakisa, jan ukajj kunatï jan sumäki uk apnaqañatak mä ñeqʼe vaso lurañatakis munañanïki? 22 Diosajj jan wali jaqenakarojj colerasiñapsa chʼamapsa uñachtʼayaspawa, ukampis wali pacienciampiw jupanakar uñjäna. Kunatï jan sumäki uk apnaqañatak vasor uñtat jaqenakatakejj Diosajj wali coleratänwa, jupanakarojj jiwarayañas wakiskchïnjja, Diosajj wali pacienciampiw jupanakar uñjäna. 23 Ukhamatwa Diosajj kunja jachʼas jupajj uk uñachtʼayäna. Jïsa, khitinakatï khuyapayasiñamp* uñjatäpki, mä arunjja kunatï sumäki uk apnaqañatak vasor uñtatäpki ukanakaruw uñachtʼayäna. Diosarakiw jupanakar jachʼañchañatakejj janïräkipan wakichäna, 24 mä arunjja ukanakajj jiwasätanwa. Diosajj janiw judionak taypitaki jawskistuti, jan ukasti yaqha markanak taypitsa jawsarakistuwa. 25 Oseas qellqatanjja Diosajj akham siwa: “Kawkïrinakatejj jan markajäpki ukanakarojja ‘markaja’ sasaw säjja, jan munatäki ukarojja, ‘munata’ sasaw sarakëjja. 26 Kawkjantï ‘janiw jumanakajj markajäpktati’ sasin jupanakar sapkäna ukanjja, ‘jakkir Diosan wawanakapa’ satäpjjaniwa” sasa. 27 Ukhamarus Israelat parlkasajj akham sasaw Isaías profetajj arnaqasïna: “Israelan wawanakapajj qota chʼallar uñtatas waljäskpan, jiltʼirinakakiw salvatäpjjani. 28 Jehová* Diosaw aka oraqerojja, phoqatpacha jankʼaki juzgani”* sasa. 29 Isaías profetajj akham sasaw arsurakïna: “Janitï ejercitonakan Jehová* Diosapajj wawanak jaytkasapänjja, jiwasajj Sodoma, Gomorra markanakjamaw uñjasisäna” sasa. 30 Ukhamajj ¿kamsañänisa? Yaqha markankir jaqenakajj janiw cheqapar sarnaqañatak chʼamachasipkänti, ukhampachas Diosar confiyapjjatap* laykojj Dios nayraqatanjja cheqapar sarnaqerit uñjatäpjjänwa. 31 Kuntï leyejj siski ukarjamas Israelajj cheqapar sarnaqañatak chʼamachaskchïnjja, janiw jupanakajj ley phoqapkänti. 32 ¿Kunatsa ukhamänjja? Jupanakajj janiw Diosar confiyapjjatap* laykojj cheqap jaqet uñjatäñatak chʼamachasipkänti, jan ukasti luräwinakampiw cheqap jaqet uñjatäñ munapjjäna. Ukhamajj “lanktʼayir qalampiw” jupanakajj lanktʼapjjäna. 33 Qellqatanjja akham siwa: “Sionjjarojj mä lanktʼayir qalwa uchaskta, tinkuyir mä jachʼa qala. Khititï ukar confiykani* ukajja, janiw chuyma pʼakintat uñjaskaniti” sasa.\n^ Variante: “llullaskti”.\n^ “Conciencia” siski uka cheq aka Biblian diccionariopan liytʼäta.\n^ Variante: “khariptʼaykäjja”.\n^ Variante: “khariptʼayañ”.\n^ Variante: “khariptʼayasiñamp”.\n^ Griego arunjja, “tuktʼayasa jiskʼaptayas juzgani”.\n^ Jan ukajja, “iyawskani”.


China markanx gripe caribeña ukham sutinchat usuw uñstawayi · Global Voices Aymarata\nJaqukipäw uñt'ayata/apkatata 24 Mara t'aqa phaxsi 2013 19:25 GMT\nKuns mä sutix qillt`atapamp jakuwipamp uñast`ayäspa?. Walpin amuyt`ayistu kunjatix uka qillqatax cepa del virus de la influenza (flu) uka qillqatanakamp qillqataspa. Aka hemaglutinina de tu neuraminidasa (panpach sutinakax chhaxi usu “H” “N” ukham sutim uñt`tata) uka sutinakax yatiñapuniwa, ukhamarus Junta Porcina Nacional influenza sani [en] (PDF): usunakan sutipax yatiñax wali askiwa kunatix yatisax sumpin chiqaruk amuyt`asna.\nAka wakisiwayi kunatix janiw sum jaqukipapxiti chino arut ingles arur Xinhua, ukaxa. Sawayapxi novelistamp bloguero canadiense [en] Crawford Kilian [en].\nKilian nayra uñjawipax ni 6 uru mara t`aqa phaxsin 2013 ukha pachaw amut`awatayna yatxatayna khaysa blog tuqipan akam uñast`atatayna «H7N9 Caribe tuqina?» [en] ukat jupax Trinidad Express uksar yatiyawiyatayna [en] akham p`iqinchata “chhuxi usu aviar qalltatapa jan jam chiqa”. Uka qillqatax sanwa “sospechoso” chhuxi usu Trinidad y Tobago tuqina, ukampis jiskt`ankax ukat qalltxiwa kunats 153 jaqinak p`iqinchat china irnaqir Xi Jinping Trinidad uksar nayrir pacha mara t`aq phaxsina jan examinatawayapxi mantas ukhaxa, yatiptanwa china uksanx chhuxi usu aviar ukat irnaqasipki.\nKawkhats qalltawayañani? ukham Kilian qilltawayi [en]. “ chino jaqinakax visitir Trinidad uksar H7N9 uka chhuxi usu ukampiw sasa jan jamakiw walikiti, jan ukax sapsna china irnaqir Xi yanapirinakapampix wallpa aljatat qulqi qatuqapxi. China uksäna janiw chhuxi usu aviar combatiskiti. China jaqi jiwatanaka, chhuxi usu aviar uka usuninak mayjakiw jan jamakiw amuyt`añaxa. Ukampis Venezuela uksan juk`am juk`am chhuxi usuninak uñstaski janiw H7N9 ni H5N1 ukaninipkiti.\nUka urpacha, Kilian yatiyi [en] kunjamat jan wali yatiyawi qalltawayi jikiniwayatayna: mä qilltawin aka agencia oficial de prensa de China, Xinhua, ukan akham p`iqinchatataskana “chhuxi usu aviar 724 Venezuela jaqinakar katunti”. Uka qillqatax parlani “virus de gripe aviar A/H1N1”: H1N1 chhuxi usu porcina ukawa janiw chhuxi usu aviar ukakiti. (chinun qillqatanakax Xinhua ukat khaya 28 ur llamayu phaxsint [zh] venezolanun chhusu usup sutipamp jakuwipamp uñast`ayani)\nBlog Haiti Observer, Florida uksata, 7 ur mata t`aq phaxsin mä post ukana [en] pachpa pantajaw uñast`ayani aka jan wallpa aycha, kunayman yanak aychanak República Dominicana uksat mantanjañapataki, ukansti, qillqat sañ munanwa, chhuxi usu aviar (virus H1N1 virus) qalltatapata yatiyawiwa. Irurax diario haitiano en francés, Le Nouvelliste ukan qalltawayi.\nRepública Dominicana sapa mara 25 waranq waranq k`awna, kimsaqallq waranq waranq wallp Haíti uksax alji. 2008 maran República Dominicana uksan chhuxi usu aviar H2N2 [en] chhuxi usu aviar H2N2 utjanwa, juchhax dominican irnaqirinakax yatiyapxi jichhax janiw kuna chhuxi usu aviar uk aka marqan utjiti, uka phisqa chhuxi usut jiwatanakax chhuxi usu porcina ukat jiwawayapxi.


Global Voices Aymarata » Chariboan Joi ukax shipibos waynanakatakiw periodismo digital yatxatäw wakt’ayi · Global Voices Aymarata » Print\nJaqukipäw uñt'ayata/apkatata 7 anata phaxsi 2015 22:28 GMT 1\t · Qillqiri Diego Villegas Jaqukipiri Victoria Tinta Quispe\nCategoria-naka: Latin America, Perú, Citizen Media, Indígenas\nChariboan Joi tamax (periodismo digital) yatxatäwiw utjan sasinw yatiyi, ukax shipibos tunka wayn tawaqutakikiniwa, 9 urut 20 urukam aka anata phaxsit 2015 maran apasini. Ukan chikancht’asirinakax Nueva Betania, Alva Castro, Nueva Palestina ukat Puerto Bethel markanakat chhijllt’atawa, jupanakax niy yatiqañ utat tukuyañampipxiwa, Nueva Betania uksanx 2 uru jalluqallta phaxsinw 40 wayn tawaqux Festival Chariboan Joi  ukan chikanchasipxän ukataw uka tunkanix chhijllt’ata. Uka Festival ukanx jupanakax celularanakapampix nayrïr yatiyäwinakap wakicht’apxäna. Taqpach yatiyäwinakax shipibo arunkamakinwa, siwsawinaka, saräwinaka, larkañanaka ukat jayllt’äwinak ukham apthapipxäna.\nFestival uka yatxatäwin waruqatanakax wali aski amuyunakaninwa. Miguel Guimaraes, OJIRU uksankiriwa, jupax chinuqa phaxsinw chikanchtasiñ qalltaski ukatx arst’arakiwa:\nNayax shipibo aru qillqañs arsuñs yatisktwa ukatx sumpachpun janiw mashas uka amuyañ atkti. Arutuqinx mayjt’äwix utjapuniwa, waynanakax “jilïr jil kullakankan” arunakap ist’apxi, ukat janiw sum amuyañ atipkiti.\nMaysatxa, Jamer Lopez, OJIRU uksan irpiripax arst’iwa:\nKunjamakiti ukham español arur jaqukipañax jasakiwa, ukampirus jan amuyuparjam amuyt’as jaqukipañax janiw askikiti.\nAksatuqinx kunjams español arut Ojiru arur jaqukipañatakix amuyt’apxaspa ukaw wali aruskipata.\nUtjir qullqix pachpa tamar ch’amanchañatakiw aptata, ukanx kimsa (comisión) ukaw utji: mayax( congreso ordinario) wakichiri, (asamblea electoral) kimsiristi (XXIV Campeonato de Fútbol de Comunidades Nativas) “Mundialito Shipibo” ukjam uñt’atak ukan chikanchasïwi. Ukampirus kimsirik ukax janiw sataw uñjasi, ukan atipt’irinakatakix premio ukax 12,000 soles (juk’ak ukax 4,000 dólares) 100,000 (32,000 dólares) ukhanwa uka qullqix (obras de infraestructura) ukaruw sarañapana.\nPä simananx wayn tawaqunakax uka yatxatäwin chikancht’asipkan ukatakix jank’akiw ikiñ utasa, ukakipkarakiw yatichañatakis (salón) ukasa (señal inalámbrica de internet) ukas jikxatata. Uka yatichäwin amtäwipax kunjams wayn tawaqunakan amuyunakap p’arxtaysna, jupanakax (pedagogía intercultural para adolescentes), kunjams yatiyaw uñjapxi, yatiyaw apanaqaña, (ética periodística, poder de los medios) ukat juk’ampinakataw yatxatapxäni.\nUka amuyunakax akat juk’a pacharux jach’aptaniwa, sullkir way tawaqunakax (medios digitales e internet) ukampix jach’anchayapxaniwa.\nURL to article: https://aym.globalvoices.org/2015/02/7032


Éxodo 3 - Holy Bible [Aymara Bible 1997] - (Éxo 3)\nMoisesasti Jetro sat awcch'ipan ovejanacapwa awatïna, uca awcch'ipasti Madián sat chekanjja sacerdotënwa. Ucampis mä urojja ovejanacwa wali jayaru wasaranjama anaquïna, Horeb sat Diosan kolluparu puriñcama.\nUcatsti Moisesajj sänwa: “¡Cunaraquïpacha wali mayjaraquisä! ¿Cunatsa ch'aphinacajj jan naqhantpacha? Uñjanipunï” sasa.\nTatitusti Moisesar jutir uñjasinjja zarza sat ch'aphinac taypitwa jawsäna: —¡Moisés, Moisés! —sasa. Ucatsti Moisesajj: —¡Acäsctwa nayajja —sasaw saraquïna!.\nUcat Tatitojj saraquïna: —Jan jac'achanimti, wisqhuma cayumat apsusim cawqhanctatejj uca orakejja kollanawa.\nNayätwa nayra awquinacaman Diosapajja, Abraham, Isaac, Jacob ucanacan Diosapajja —sasa. Ucatsti Moisesajj ajanupwa imantasïna, jupajja Diosaru uñcatañjja wali ajjsarayasïna uca laycu.\nUcat Tatitojj saraquïnwa: —Nayajja sumwa uñjta, cunjämtejj marcajjajja, Egipton t'akhesipqui ucjja. Uqhamarac uca wali munañani jakenac causa arnakasipjjatanacapsa ist'aractwa, ucampis nayajj sum yatta jupanacan t'akhesitanacapjja.\nUcatwa nayajj jutta egipcionacana amparapata marcajjar khespiyasa mä jach'a suma orakeru apjjañataqui, cawqhantejj lechesa, misq'isa umjam jalasqui ucaru. Uca orakenacansti cananeonaca, hititanaca, amorreonaca, ferezeonaca, heveonaca, jebuseonaca, ucanacaw jacapjje.\nJichhasti, israelitanacan arnakasipjjatanacapsti nayajj ist'twa. Uqhamarac uñjaractwa egipcionacajj cunjämtejj t'akhesiyapqui ucanacsa.\nUca laycu jumajj sarjjarum, nayasti faraonan ucaruw qhithäma Israel marcajja, Egiptot apsuniñamataqui.\nUcatsti Moisesajj Diosarojj sänwa: —¿Qhitïtsa nayajja, faraonan ucaru sarasina Egipto marcat israelitanacaru apsuniñataquejja? —sasa.\nUcampis Diosajj saraquïnwa: —Saram, nayawa jumampiscäjja, acäniwa mä unanchajja naya pachpa jumaru qhithatajjata; marcajjaru Egiptota apsunisasti jutapjjätawa aca kolluru, ucanwa jumanacajj nayaru yupaychapjjetäta —sasa.\nMoisesasti Diosarojj saraquïnwa: —Nayatejj sarasina israelitanacarojj säjja: ‘Nayra awquinacaman Diosapaw nayarojj qhithanitu’ sasa. Ucatsti jupanacajj nayaru jisct'apjjetaspa: ‘¿Cunas sutipajja?’ sasa; ucqhasti nayajj, ¿cun säsa jupanacarojja? —sasa.\nUcat Diosajj Moisesarojj saraquïnwa: —NAYÄTWA QHITÏCTEJJ UCAJJA. Uqham sasaw israelitanacarojj säta: ‘NAYÄTWA sisqui ucawa qhithanitu jumanacan ucarojja’ sasa.\nUcampis Diosajja Moisesarojj sascaquïnwa: —Israelitanacarojja aqham sätawa: ‘Abraham, Isaac, Jacob uca nayra awquinacaman Tatitu Diosapawa nayarojj jumanacan ucaru qhithanitu.’ —Jupajj siwa: —Acawa nayan wiñayatac amtasiña sutejjajja, uca sutejjawa takenitaquisa wiñayan wiñayapataquejja.\nJichhasti jumajj saram, ucatsti israelitanacan jilïrinacap tantachthapisin sätawa: ‘Abraham, Isaac, Jacob uca nayra awquinacaman Tatitu Diosapaw nayarojj uñstasina aqham situ: ‘Nayajj jumanacarojj ist'apjjsmawa uqhamarac uñjaractwa cunjämtejj Egipton jumanacarojj lurapctam ucanacsa.\nUcatsti nayajj amttwa Egipto marcan t'akhesiñata khespiyasa, cananeonacana, hititanacana, amorreonacana, ferezeonacana, heveonacana, jebuseonacana, orakenacaparu apjjaña cawqhantejj lechesa, misq'isa umjama jalasqui uca orakeru’ sasa.\nIsraelitanacan jilïrinacapasti arunacam ist'asinjja jaysapjjätamwa. Ucatsti jumajja jupanacampiw saräta Egiptonquir reyin ucaru, sätawa: ‘Hebreonacan Tatitu Diosapawa nanacar jicjjatapjjetu. Jichhasti antutjjapjjita wasararu sarjjañanacajjataqui quimsür sararu, ucana nanacan Tatitu Diosajjaru sacrificionac loktapjjañanacajjataqui.’\nUcampis nayajj yattwa, Egiptonquir reyejja janiw antutañ munapcätamti, janitejj wali ch'amampi jariyt'atäcani ucajja.\nUca laycusti, nayajj ch'amajja uñacht'ayasawa Egipto marcarojj azot'ëjja cunayman jach'a muspharcañanacwa jupampi luräjja, ucatwa antutapjjätam sarjjapjjañanacamataqui.\nUcampis, nayaw egipcionacarojj suma chuyman tucuyäjja, jumanacaru suma uñjapjjañapataqui, cunapachatejj sarjjapjjäta ucqhajja, jani jan cunan sarapjjañamataqui.\nUcampis sapa mayni warmiwa utap jac'anqui uca warmita jan ucajj utapan jacqui uca warmitsa mayiñapa kollketa, korita lurat yänaca, uqhamarac isinacsa ucanacampiw wawanacamarojj isthapiyawayapjjäta; uqhamatwa egipcionacarojj jan cunani jaytawayapjjäta.


¿Janit yatipctasti, janit ist'cta? Tatituw, wiñay Diosajja, aca orakpacha lurirejja, janiw jupajj ch'amtayquiti, janiraquiw karjasquisa, yatiñ cancañapasti jan tucusquiriwa. Jupaw karitarojj ch'am churi, pisi ch'ama jakerusti ch'am yapt'araqui. Waynanacas karjtaquispawa, ch'amtayapjjaquiraquispawa, wali ch'amaninacasa aynacht'aquiraquispawa, ucampisa take qhitinacatejj Tatitur iyawsapqui ucanacasti machak ch'amanacanïpjjaniwa; pacalinacar uñtataraquiw thoktapjjani, jalanakasinsti janiw karipcaniti, sarnakasas janiraquiw ch'amtayapcaniti.\n Cuntejj lurapjjät ucjja lurapjjam take chuymampi, Tatitutaquis lurapcasma uqhama, jan jakenacatacjamajja. Yatipjjaractawa, Tatitojj jumanacan luratanacamatjja mä herencia churapjjätam, jumanacasti Cristoruw sirvisipctajja, juparaquiw chekpachansa Tatitojja. Ucampis jan wali lurirejja jan wali luratapatjja pago catokaraquini. Diosasti takeniruw uñji, janiraquiw qhitirus yakhachcaspati.\nJaniw Diosarojj jan iyawsañampejj cunapachas cusisiycsnati, jupar jac'achasiñataquejja maynejj iyawsañapawa Diosajj utjatapa, uqhamaraqui jupar thakerinacarojj bendicirïtapa.


JUAN 1 Ew Testamento Chipay Tawqkistan | The New Bible.com\n1Ni taquki qhanaćha niźaśa źetićha 1Ima ti yoqa qallantiśkiśiki ni taqupan źelatćha; niźaśa ni taquki Yöśtantaćha niźaśa Yöśtaćha ni taquki. 2Xalla ni taquki, ni qallantiśkiśiki Yöśtanpantaćha. 3Niźaśa Yöśki nïźtan thapa ti ćhhultaqinaka pächićha; ana nïźtan pätaki anaź yaqha pätaki źelhćha. 4Xalla ni źetiki nïźkiśtaćha, niźaśa ni źetiki źoñinakź qhanataćha. 5Ti qhanaki ni sumchi laqhkiś qhanćha, niźaśa ni sumchi laqhaki ana ti qhana thësi atchićha. 6Niźaśa Yöś kuchanźkita tshi źoñi Juan khita źelatćha 7xalla ti źoñiki tshi cherñiźtaqaś ni qhankiśtan maśñi thonchićha, niźaśa thappacha nïź chïtakama kiriyaxu. 8Niźaśa ni Juanki anataćha ni qhana, ans ni qhankiśtan maśnaxu kuchanźkitataćha. 9Xalla ni źoñinakźkiś cheqpacha qhanñiki, ti yoqkin thonatćha. 10Xalla ni Taquki ti yoqkiśtaćha, niźaśa ti yoqaki nïźtan pätaćha, xalla ti yoqkiś źelhñi źoñinakaki ana paxchićha. 11Niźaśa perśun yoqa thonchićha, neqhśtan nïź wathchiś źoñinakaki ana ni tanśićha. 12Xalla ni tanśñinakaki niźaśa nïźkiś kirïñinakaki, ninakaki nïź aśi thätaź khekićha, niźaśa nïź cheqan Yöś Mati khitaź khekićha. 13Niźaśa tinakaki anaćha lhokhkiśtan mathta, niźaśa anaź xañchiź pektakama niźaśa anaź luktaqaź pektakama, ans Yöś pektakamaćha. 14Xalla ni Taquki źoñi khissićha, niźaśa ućhumnakatan qamchićha ni Yöś śinta Machhki niźaśa nïź śuma oqśñi quś niźaśa nïź werara paxtaćha. 15Niźaśa Juanki nïźkiśtan maśinchićha, tuź khikan: “Xalla tïźkiśtan werhki chiyatućha, xalla ni weth xaru thonñiki wethkiśtan tshan cheqanaki, xalla nïki wethkiśtan tshan tukipan źelatćha.” 16Niźaśa nïź añcha śuma quśkiśtan, thappacha ućhumnakki tshi onanchita tanźtaćha tshanti śuma. 17Xalla ni Yöś lïki, Moisés atkiśtan ućhumnakakiś śiśqatchićha, niźaśa ni źoñi oqśmi niźaśa ni cheqpachaki Jesucriśtuź atkiśtan ućhumnakakiś śiśqatchiki. 18Niźaśa anaź jëkhmi Yöś cherchiki; nïź śinta Machh alaxaź Yöś cherchiki, niźaśa ni Machhśtan Ephź tshi quśśiśśa, niźaśa nïź ućhumnakakiś paxqatchiki.Juan Wawtistaki Jesusiźkiśtan maśinćha(Mt 3.11-12; Mc 1.7-8; Lc 3.15-17) 19Xalla tïćha ni Juanź maśintaki, ni judiu jilirinakaki Jerusalenkiśtan kuchanźkichićha ni timlu jilirinaka niźaśa ni levitanaka Juan pewkśñi, jëkhpan ni. 20Niźaśa Juanki qhanakama chïchićha:–Werhki anaćha Mesías. 21Niźaśa wilta pewkśićha:–¿Jëkim amxo? ¿Elías Yöśkiśtan chïñamqaya?Juanki qhäśićha:–Werhki anaćha.Ninakaki tshïźtan pewkśićha:–Neqhśtan ¿ni Yöśkiśtan chïñi thonitala xalla nïmqaya?Juanki qhäśićha:–Anaćha. 22Xalla neqhśtan ninakaki khichićha:–¿Jëkimpan amxo? Werhnakki ti kintu chhichśtanćha ni werhnak kuchanźkiñinakźkin. ¿Amkiśtan qhaźum khexo? 23Neqhśtan Juanki qhäśićha:–Werhćha ni ch'eqti yoqkin qhawinki: ‘Niźaśa Tatźta tshi śoq'u jikhś khetźinakićha’, xaqhnuź ni Isaías Yöśkiśtan chïñiki chïćhaxa xalla nuźu. 24Niźaśa ni Juanźkin kuchanźkita źoñinakaki fariseo źoñinakźkiśtantaćha, 25niźaśa Juanźkiś wilta pewkźićha, tuź khikan:–Amki anamźlax ni Mesías niźaśa ni Elías niźaśa ni Yöśkiśtan chïñimi, ¿qhaźtikiśtanam wawtisxo? 26Neqhśtan Juanki qhäśićha:–Werhki qhaśtanqaś wawtisućha; niźaśa ućhumnaka taypikiś tshi źoñi źelhćha, xalla ni źoñi anćhukki anaź paxćha 27xalla nïki weth xaruź thonćha. Niźaśa werhki anal wakiśućha nïź ćhhat chikillami źerśiñiki. 28Thappacha tinakaki Betania khita yoqkiś watchićha, ni Jordán pujź tuwantuñtan, xalla nikhu Juanki wawtisatćha.Jesusaki Yöś üśaćha 29Xaqataźpacha, Juanki Jesusa nïźkiś makhatźkan tuź khichićha: “¡Cherźna xalla tïćha ni Yöś üśaki, niźaśa ti źoñinakź ujnaka chhataqakićha! 30Niźaśa werhki tïźkin chiyutaćha: ‘Weth xaru tshïki thonćha, xalla nïćha wethkiśtan tshan cheqanaki, niźaśa xalla nïki weth tukipan źelatćha.’ 31Niźaśa werhpacha anal śiśatućha jëkhtaźlax nïki; ans Yöśśa wethkiś qhaśtan wawtisa khichiki, xalla ni Israel wathchiś źoñinaka śiśaxu.” 32Niźaśa Juanki khichiśaqaśśa: “Werhki ni Espíritu Santu tshi palomaźtaqaś tsewkta yoqkiśtan śhujźkiñi cherchinćha, niźaśa nïź juntuñ źelhñi. 33Niźaśa werhki anal śiśutaćha jëkhtaźlax nïki; xalla ni werh qhaśtan wawtisaxu kuchanźkiñiki wethkiś khichićha: ‘Amki jëkhźkiśim cheraćhaxa ni Espíritu śhujźkiñi niźaśa nïźkiś źelhñi, xalla nïćha ni Espíritu Santuźtan wawtisñiki.’ 34Xalla nïki werhćha cherchinki, niźaśa werhki maśnućha xalla tïki ni Yöś Matipanćha.”Jesusiź tukkin khiñi thaxintanaka 35Xaqataźpacha wilta Juanki nïź pukultan thaxintanakźtanpacha neqhś źelatćha. 36Neqhśtan Jesusa watñi cherźku, Juanki khichićha:–¡Cherźna xalla nïćha ni Yöś üśaki! 37Xalla ni Juanź pukultan thaxintanakaki xalla ni chïñi nonśićha, neqhśtan Jesusa apśićha. 38Jesusaki wirqhutñi qhutźku ninaka apźkiñi cherchićha, neqhśtan ninakźkiś pewkśićha:–¿Anćhukki ćhhuluź qhurxo?Ninakaki qhäśićha:–Thaxiñi, ¿xaqhsikin qamñamtaxo? 39Jesusaki ninakźkiś qhäśićha:–Picha niźaśa anćhukki cherakićha.Neqhśtan ninakaki apśićha niźaśa xaqhsikin qamñitaźlax xalla ni cherchićha, niźaśa thuñiź śeśike khistan ninakaki ni nöx nïźtan watchićha. 40Xalla ni pukultankiśtan Juan nonśñiki Andrestaćha Simón Piruź jila, xalla nïki Jesusa apśićha. 41Neqhśtan Andreski nïź jila Piru qhuri oqhchićha, niźaśa nïźkiś khichićha:–Ućhumnakki Mesías wathźtaćha, (xalla ni thüki khićha Criśtu). 42Xalla neqhśtan Andreski Simuna chhichchićha xaqhsikintaźlax ni Jesusa xalla nikhu; neqhśtan Jesusaki ni cherźku khichićha:–Amki Simunamqay, ni Jonás mati, am thüki khekićha Cefas (xalla ti thüki khićha Piru).Jesusaki Felipiźtan Natanaelźtan qhawźa 43Jesusaki xaqataźu Galilea yoqa oqhś khissićha. Xalla nikhu Felipe śalchićha niźaśa nïźkiś khichićha:–Werh apźka. 44Xalla ti Felipiki Betsaida khita wathchiśtaćha, niźaśa ni Andrestan Piruźtan ni wathchiś źoñinakaśaqaśtaćha. 45Neqhśtan Felipiki Natanael qhuri oqhchićha, neqhśtan nïźkiś khichićha:–Ućhumnakki ni Moisés jëkhźkiśtan ni lïkiś khjirchitaźlaxa xalla ni wathźtaćha, niźaśa ni Yöśkiśtan chïñinakaź khjirta, tuź khetćha: Nïki Jesusa khitaćha, Joseź Mati Nazaret wathchiś. 46Neqhśtan Natanaelki nïźkiś khichićha:–¿Xaqhnuź ni Nazaret wathkiśtan tshi śuma ulnasaxo?Felipiki nïźkiś qhäśićha:–Pichay cherźkila. 47Neqhśtan Jesusaki Natanael makhatźkiñi cherźku nïźkiś khichićha:–Xalla teqhś tshi cheqpacha Israel wathchiś thonćha, xalla nïźkiś anaź q'otś źelhćha. 48Neqhśtan Natanaelki Jesusiźkiś pewkśićha:–¿Xaqhnuźum am werh paxxo?Jesusaki nïźkiś qhäśićha:–Niźaśa ima Felipiź am qhawźnan werhki am cherchinćha, ni jiwus muntiź qostan. 49Neqhśtan Natanaelki nïźkiś khichićha:–Thaxiñi, ¡amki Yöś Matimćha, niźaśa amki Israel Reyimćha! 50Neqhśtan Jesusaki nïźkiś qhäśićha:–‘Amki ni jiwus muntiź qostan źelhñi, werhki chïchinla xalla ni chïtaqaśim kirïćha, niźaśa amki ti ćhhultaqkiśtan tshantim cherakićha.’ 51Niźaśa Jesusaki tshïźtan khichićha:–Cheqpachal khiwćha anćhukki teqhśtanpacha ni tsewkta pacha khetsi cherakićha, niźaśa ni źoñź Machhśkiśtan ni Yöś anjilanaka yawñi niźaśa śhujźkiñi cherakićha.


Deuteronomio 29 - Holy Bible [Aymara Bible 1997] - (Deu 29)\nAcanacaw cawquïri arust'äwi arunactejj Diosajj Moisesaru israelit jakenacampi lurañapataqui ewjjäna, Moab orakena, cawquïri arust'äwinactï jupanacampi lurcatayna Horeb kolluna, ucat sipansa.\nMoisesajj takpach Israel marcar tantacht'asinjja sänwa: “Jumanacasti uñjapjjtawa take cuntejj Tatitojj Egipto marcan lurcän take ucanacjja, faraón reyiru, jilïrinacaparu, uqhamarac take marcaparusa.\nUcatsti testigöpjjaractawa uca jach'a yant'anacata, unanchanacata uqhamaraqui uca muspharcañ luräwinacatsa.\nUcampis Tatitu Diosajj jichhacamaw jan yatiñ cancañjja churapctamti ni take ucanacan cunat uqham lurasitapsa.\nNayasti pusi tunca maraw wasaranjama irpanipjjsma, take uca maranacansti janiraquiw isimasa ni zapatomasa merk'escänti.\nJaniraquiwa t'ant'sa mank'apcäyätati ni vinsa umapcäyätati ni cuna machjayir umañanacsa umapcäyätati, uqhamat Tatitojj jumanacan Diosamätapa yatipjjañamataqui.\n“Cunapachatejj acsa tokenacar purintan ucqhajja, Sehón sat Hesbón marcan reyipaw jiwasampi nuwasir mistunïna, uqhamaraqui Og sat Basán marcan reyipasa, ucampis jiwasajj atipjayätanwa.\nUcatsti orakenacapjja catuntastanwa, uca orakenacsti Rubén, Gad uqhamaraqui chicat Manasés tribunacaruw churaractan.\nUqhamasti take aca arust'äwin arunacapar ajjsarapjjaraquim, ucatsti ucarjamarac sarnakapjjam, uqhamat take luräwinacamajj suma sarañapataqui.\n“Jichhürusti take jumanacaw tantacht'atäpjjta Tatitu Diosaman nayrakatapana; tribunacaman jilïrinacapa, awquinaca, jach'a munañan jilïrinaca, take Israel jakenaca,\nwawanaca, warminaca, uqhamarac jumanac taypin yakha marcat jutir jakenaca, lawa apanirit sipana uma apanirimppacha,\nuqhamat arsupjjañamataqui uca arust'äwina mä juramento toke, cawquïri Diosamatï jichhüruna jumanacampi luri.\nJichhüruwa uñt'ayasi jumanacajj jupan marcapäpjjatama, jupasti jumanacan Diosamaraqui, cunjämatejj arupampi arsüna Abraham, Isaac, uqhamaraqui Jacob uca awquinacamaru.\nUcampisa Diosajj janiw jumanacampiqui uca suma arust'äwjja lurquiti,\njan ucasti qhitinacatejj jichhüru jan acancapqui jiwasampi chica Dios nayrakatana, ucanacampis luraraquiwa.\nJumanacasti sum yatipjjtajja cunjäma Egipto marcan jacatasa, uqhamaraqui cunjämsa thaquin jutcasinjja uca marcanac pasaniyätan ucanacsa,\ncawqhantejj c'ari diosanac uñjtan, jan munat yakha diosanaca, cawquïrirutejj uca jakenacajj yupaychapqui ucanaca.\nJan jumanac taypinjja utjcpanti ni chachasa, warmisa, ni familiasa, ni tribusa, Tatitu Diosaru apanucurejja, uca marcanacan yakha diosanacar yupaychasa. Jan jumanacat cawquïrisa mä alin c'allc'u, uqhamaraqui venenoni saphipjamäpati.\n“Uqhamasti aca juramento arunac ist'awayasina, cawquïrisa jumanacat jupa pachpa suma jakëtap amuyasi, ucatsti aqham sani: ‘Take cunaw nayataquejj walt'ascani, munañajjar lurcä ucqhasa’ sasa. Uca jakew jumanacan jan cunanïñanacataqui juchaninejja.\nUcapachajj Tatitu Diosajj janiw janc'aqui perdoncaniti jan ucasti takpach colerasiñapa, uqhamaraqui mayjt'asitapa, uca jakerojj apayani, ucatsti jupa patjjarojj take aca libron kellkat maldicionanacaw jutaraquini, Diosasti wawanacapjja aca oraken k'alwa chhaktayaraquini.\nDiosaw uca jakerojj apsjjani take Israel marcan tribunacatjja chijinacar puriyasaraqui, take maldicionanacatejj suma arust'äwi libron leyipan kellkatäqui ucanacan phokhasiñapcama.\nCawquïri wawanacatï jumanacan khepamat jutcani, uqhamarac yakha marcat jutir jakenacas purincani, take ucanacaw plaganaca, usunaca, Diosajj aca oraker apayanqui ucanacjja uñjapjjani.\nUcatsti uñjapjjaraquiniw take orakejj azufreru, jayuru, naqhantat lak'aru tucutätapa. Janiraquiw cunsa uca orakerojj satañ puedipcaniti, ni cunas achcaniti; janiraquiwa mä jisc'a koras jilcaraquiniti, cunjämatï t'unjasïnjja Sodoma, Gomorra, Adma, Zeboim sat marcanacajja, cawquïrtï Diosajj t'unjäna jach'a ajjsarcañ colerasiñapampi uqhama.\n“Ucapachasti take jakenacaw jisct'asipjjani: ‘¿Cunatsa Tatitojj uqham aca marcar lurpacha? ¿Cunatsa uqham coleraspacha?’ sasa.\nUcatsti aqham sasaw arusjjatapjjaraquini: ‘Awquinacapan Diosapan suma arust'äwipwa p'aquintapjje, cawquïrtejj luräna cunapachatejj Egipto marcat irpsuncän ucapacha.\nUcqhasti sarapjjayätaw yakha diosanacar yupaychiri, quillt'asiri, cawquïri diosarutï jan uñt'apcäyäta ni cunsa churapcäyäta ucaru.\nUcatwa Diosajj colerasïna aca orak contra take aca libron kellkatäqui uca maldicionanac apayani.\nUcatsti jupanacarojj takpach colerasiñapampi, mayjt'asiñapampiw jakonucu, yakha marcanacar qhitanucusa, cunjämatï jichhüruna pasasqui uqhama’ sasa.\n“Cawquïri arunactï jan yatctan ucanacajj Diosanquiwa. Cunatejj jiwasajj yatctan ucanacasti, jiwasana, wawanacasampina aca camachi arunacapar phokhañasawa, cawquïrtï jupajj khanañchawayistu ucanacaru.


Génesis 10 QA97 - Acanacawa Noé chachan yokanacapajja - Bible Search\n1Acanacawa Noé chachan yokanacapajja Sem, Cam, Jafet ucanaca, uma juicio pasatatsti jupanacan wawanacapajj acanacaraquïnwa:\n2Jafetan wawanacapajj acanacänwa: Gomer, Magog, Madai, Javán, Tubal, Mesec, uqhamaraqui Tiras ucanaca. 3Gomeran wawanacapasti acanacaraquïnwa: Askenaz, Rifat, uqhamarac Togarma ucanaca. 4Javanan wawanacapasti acanacänwa: Elisa, Tarsis, Quitim, uqhamaraqui Rodanim ucanaca. 5Acanacänwa Jafetan wawanacapajja, jupanacasti jach'a kota thiyanwa jacapjjäna, take marcanacasa, jach'a familiasa orakencama, uqhamarac pachpa parlancamaraqui.\n6Cam jaken wawanacapasti acanacänwa: Cus, Mizraim, Fut, uqhamarac Canaán ucanaca. 7Cus chachan wawanacapasti acanacänwa: Seba, Havila, Sabta, Raama, uqhamarac Sabteca ucanaca. Raaman wawanacapasti Seba, uqhamarac Dedán ucanacänwa. 8Cus jakesti Nimrodan awquipänwa, jupasti aca orakenjja nayrïri wali ch'amani jakeraquïnwa. 9Nimrodasti pampanquir animalanac jiwayirïnwa Tatitun munañapatjja. Ucatpï aca säwejj jutejja: “Tatitun munañapatjja, Nimrodjam pampanquir animalanac jiwayiri” sasa. 10Jupan jach'a marcanacapasti, orakep tokenjja acanacaraquïnwa: Babel, Erec, Acad, uqhamarac Calne ucanaca, jupanacasti Sinar tokenacanwa jacapjjäna. 11Ucsa tokenacatwa Asurajj mistüna, ucatsti Nínive, Rehobot-ir, Cala uca marcanacwa sayt'ayäna, 12uqhamarac Resén sata jach'a marcsa, ucasti Nínive uqhamarac Cala marcanac taypinquiwa.\n13Mizraimatsti ludeonaca, anameonaca, lehabitanaca, naftuhitanaca, 14patruseonaca, casluhitanaca, caftoritanaca, cawquïrittejj filisteonacajj jutqui take ucanacänwa.\n15Canaanasti Sidonan awquiparaquïnwa, ucasti nayrïri wawapänwa, ucjjarusti Het sisqui ucansa awquiparaquïnwa. 16Canaanatwa jebuseonacajj sarakapjje, amorreonacasa, gergeseonacasa, 17heveonacasa, araceonacasa, sineonacasa, 18arvadeonacasa, zemareonacasa, uqhamarac hamateonacasa. Ucatsti cananeonacajj tama tamaw aywitatjjapjjäna. 19Cananeonacan orakenacapasti, Gerar tokerojj juc'ampwa jiltäna, Sidón marcatpacha, Gaza sisqui uca marcacama, uqhamarac Sodoma, Gomorra, Adma, Zeboim marcanac tokerusa, Lasa sisqui uca marccama. 20Cam chachan wawanacapasti acanacänwa: sapa marcasa, sapa jach'a tamasa orakencama, uqhamarac pachpa parlani.\n21Jafetan jilïripa Sem chachasti wawanacaniraquïnwa. Take Heberan wawanacapasti Sem chachan wawanacapcamaquïnwa. 22Sem chachan wawanacapasti Elam, Asur, Arfaxad, Lud, uqhamarac Aram ucanacänwa. 23Araman wawanacapasti Uz, Hul, Geter, uqhamarac Mas, ucanacänwa. 24Arfaxadasti, Salan awquipänwa; Salasti, Heberan awquiparaquïnwa. 25Uca khepatsti Heberajj pä yokanïnwa, maynïristi Peleg satänwa, uca tiemporaquiw jakenacajj aca orakenjja jaljtapjjäna; Pelegan jilapasti Joctán sataraquïnwa. 26Joctanasti, Almodadan awquipänwa, Selef, Hazar-mavet, Jera, 27Adoram, Uzal, Dicla, 28Obal, Abimael, Seba, 29Ofir, Havila, uqhamarac Jobab, ucanacänwa. Take ucanacasti Joctanan wawanacapänwa, 30jupanacasti jacapjjaraquïnwa Mesa sisqui ucqhata Sefar sisqui take uca tokenaccama, uca inti jalsu kollunac tokenacanwa utjapjjäna. 31Ucanacänwa Sem chachan wawanacapajja, sapa marcasa sapa tama jakenacasa orakencama, uqhamarac jupanacajj pachpa parlapani.\n32Acanacaw Noen wawanacapan jach'a familiapajja, cawquïri awquinacattejj jutapqui uqhamarjama, orakencamaraqui. Uma juicio pasatatsti, jakenacajj take tokeruw aywitatawayjjapjjäna, uca orakensti jach'a marcanacwa sayt'ayapjjaraquïna.